Το νερό πηγή ζωής: 2010\nΘα επιβιώσει άραγε το παιδί της φωτογραφίας από το Μπανγκλαντές; Είναι ένα από τα χιλιάδες που έχουν διακομιστεί τις τελευταίες ημέρες στο Διεθνές Κέντρο Διαρροϊκών Ασθενειών και Ερευνών του Μπανγκλαντές στην Ντάκα, την πρωτεύουσα.\nΣυμπτώματα ακατάσχετης διάρροιας εξαιτίας του ακατάλληλου προς πόση νερού, το οποίο καταναλώνουν υποχρεωτικά τα δεκάδες εκατομμύρια εξαθλιωμένων κατοίκων της πάμπτωχης αυτής χώρας, ταλαιπωρούν με ιδιαίτερη ένταση παιδιά και ενηλίκους.\nΑλατούχος ορός είναι η μοναδική "τροφή" που επιτρέπεται να δοθεί αρχικά στα άρρωστα παιδιά από το στόμα. Το χέρι του πατέρα με την κούπα είναι η ελπίδα σωτηρίας του μικρού.\nΑναρτήθηκε από Giannis Harizanis στις 8:11 π.μ. 1 σχόλιο:\nΕξαγωγή συμπερασμάτων από το ερωτηματολόγιο\n5.Η πλειοψηφία των γονέων χρησιμοποιεί το πλυντήριο μόνο όταν γεμίζει.\n7.Οι περισσότεροι δεν χρησιμοποιούν λεκάνη για το πλύσιμο των λαχανικών τους πλένοντας τα στη βρύση και σπαταλώντας έτσι μεγάλες ποσότητες νερού.\n8.Οριακή πλειοψηφία των γονέων που δεν επιτρέπουν στα παιδιά τους να παίζουν με νεροπίστολο.\n9.Οι περισσότεροι πλένουν τις βεράντες με λάστιχο.\n10.Οριακά λιγότεροι οι γονείς που πλένουν τα αυτοκίνητα τους με κουβά και σφουγγάρι.\nΗ πλειοψηφία των γονέων κάνουν σε γενικές γραμμές οικονομία στο νερό.\nΜερικές φορές όμως καθημερινές συνήθειες ορισμένων έχουν σαν αποτέλεσμα την σπατάλη νερού.\nΟμάδες : Κολοσσαίο-Κωνσταντινούπολη-Καίσαρας και Κλεοπάτρα- Δικέφαλος Αετός\nΑναρτήθηκε από Giannis Harizanis στις 7:56 π.μ. 1 σχόλιο:\nΑναρτήθηκε από Giannis Harizanis στις 7:51 π.μ. 1 σχόλιο:\nΑναρτήθηκε από Giannis Harizanis στις 11:18 μ.μ. 1 σχόλιο:\n22/3/.... Παγκόσμια ημέρα νερού\nΑναρτήθηκε από Giannis Harizanis στις 5:38 π.μ. 1 σχόλιο:\nΤο νερό πηγή ζωής κι έμπνευσης\n<<….Το μοτέρ ξεκινάει και σχεδόν αμέσως το νερό τινάζεται με δύναμη κατακόρυφα. Αλαλαγμοί, χειροκροτήματα, γέλια κι αγκαλιές. Τρελό πανηγύρι στήθηκε στη στιγμή, με τα παιδιά να κάνουν τούμπες στη λάσπη, και να πέφτουν μέσα στη μικρή λίμνη που σχηματίστηκε γρήγορα γύρω από τη γεώτρηση. Νερό βγαίνει από τη Γη για πρώτη φορά >>.\nΕικόνα από το Νταρφούρ της Αφρικής ,όπως γλαφυρότατα τη διηγείται μέλος της ελληνικής ανθρωπιστικής οργάνωσης ΟneEarth.\nTo 1981 τα κράτη μέλη του ΟΗΕ είχαν υπολογίσει ότι θα χρειαστούν 15 χρόνια για να εξασφαλιστεί η πρόσβαση όλων στο νερό. 27 χρόνια αργότερα ο ένας στους 5 ανθρώπους του πλανήτη, δηλαδή 1,6 δισεκατομμύρια άνθρωποι δεν έχουν πρόσβαση σε ασφαλές πόσιμο νερό.\nΚι όμως ο ανθρώπινος πολιτισμός γεννήθηκε δίπλα στο νερό. Δεν είναι τυχαίο ότι κατά τη Νεολιθική εποχή οι πιο αξιόλογοι πολιτισμοί αναπτύχθηκαν στα ευνοημένα εδάφη των μεγάλων ποτάμιων κοιλάδων του Τίγρη και του Ευφράτη, του Νείλου και του Ινδού. Οι αρχαίοι μας πρόγονοι έχοντας συνειδητοποιήσει την πολυτιμότητα του νερού, εκτός από τον Νηρέα , <>, και τον Ποσειδώνα τον κυρίαρχο θεό του θαλάσσιου στοιχείου, λάτρευαν και τις Νύμφες γυναικείες μορφές θεϊκής καταγωγής, και κατ’ εξοχήν πνεύματα του γλυκού νερού. Συνόδευαν πάντα το νερό, τονίζοντας έτσι τη μεγάλη του σημασία για την ύπαρξη ζωής , και κατοικούσαν στα ποτάμια, στις πηγές και μέσα στα βουνά απ’ όπου πήγαζαν ποτάμια. Οι Ναϊάδες, το πιο γνωστό είδος νυμφών, ζούσαν όσο και οι πηγές κοντά στις οποίες κατοικούσαν. Όταν στέρευαν εκείνες, οι Ναϊάδες έσβηναν. Έδειχναν έτσι, ότι χωρίς το νερό ούτε βλάστηση ούτε γονιμότητα μπορεί να υπάρξει.\nΣε περιόδους ξηρασίας, οι αρχαίοι διοργάνωναν μικρά λατρευτικά δρώμενα για να εξευμενίσουν τους θεούς , και να προκαλέσουν τον ερχομό της λυτρωτικής βροχής. Παρόλα αυτά τα τελευταία 50 χρόνια, ο άνθρωπος άρχισε να επεμβαίνει στα οικοσυστήματα με τους πιο << επιθετικούς>> ρυθμούς από κάθε άλλη στιγμή της ιστορίας. Η πληθυσμιακή έκρηξη, η οικονομική ανάπτυξη και η εκβιομηχάνιση έχουν οδηγήσει σε αλλοίωση των οικοσυστημάτων γλυκού νερού και στην επακόλουθη απώλεια βιοποικιλότητας. Παρόλο που το 71% της Γης καλύπτεται από νερό, μόνο το 2,5% αποτελεί το γλυκό νερό ενώ το 99% είναι δεσμευμένο στα παγόβουνα ή στους υπόγειους υδροφορείς.\nΗ χώρα που θ’ αντιμετωπίσει τις μεγαλύτερες καταστροφές, στα επόμενα χρόνια είναι η Αφρική.\n<<…Το 2003 όταν ξεκινήσαμε να δουλεύουμε στο Νταρφούρ, μία γυναίκα για να μου δείξει την ευγνωμοσύνη της , μου πρόσφερε ένα ποτήρι νερό από έναν κουβά που είχε δίπλα της. Όταν πήρα το ποτήρι είδα με τρόμο ότι το νερό ήταν θολό! Το ότι γράφω αυτές τις γραμμές σημαίνει ότι τελικά δεν ήπια το νερό. Χιλιάδες παιδιά δεν έχουν δυνατότητα άλλης επιλογής, παρά να πίνουν νερό από πηγάδια που ανοίγονται στις κοίτες χειμάρρων ή από λασπόνερα, και να ρισκάρουν αν θα ζήσουν ή θα πεθάνουν. Τόσο απλά.>>. Μέλος της οργάνωσης OneEarth.\n<<>> Μαρία Νεφέλη, Οδυσσέας Ελύτης.\nΉδη περισσότερα από 1,5 δισεκατομμύρια άνθρωποι δεν έχουν πρόσβαση σε καθαρό και πόσιμο νερό. Ένας στους τρεις ανθρώπους, ζει χωρίς βασικές εγκαταστάσεις υγιεινής. Το 2005 είχαμε κατά μέσο όρο 4.500 θανάτους την ημέρα σε παιδιά μικρότερα από την ηλικία των 5 ετών λόγω έλλειψης καθαρού πόσιμου νερού και κατάλληλων συνθηκών υγιεινής. Στο σώμα των ζώων ,ανθρώπων και φυτών το νερό αποτελεί τα 2/3 ή και τα ¾ του βάρους του σώματος. Απώλεια σε 5% έχει αποτέλεσμα αύξηση πίεσης και θερμοκρασίας. Απώλεια 20% προκαλεί βέβαιο θάνατο. Γι’ αυτό και η κατανάλωση νερού πρέπει να είναι 1,5 με 2 lt. ημερησίως.\nΤο νερό, (νεαρό ύδωρ, δηλ. φρέσκο νερό, κατά τους βυζαντινούς χρόνους), εξατμίζεται από την επιφάνεια της θάλασσας , ανεβαίνει στην ατμόσφαιρα, επιστρέφει στη Γη σαν βροχή ή σαν χιόνι, εμπλουτίζεται με ουσίες από το έδαφος και καταλήγει πάλι στη θάλασσα. Αποτελεί λοιπόν έναν κλειστό κύκλο με αποτέλεσμα να πίνουμε το ίδιο νερό που έπιναν οι πρόγονοί μας πριν 100.000 χρόνια.\nΒασικό κρίκο του υδρολογικού κύκλου αποτελούν οι υγρότοποι. Προσφέρουν τροφή, νερό, δομικά υλικά, έλεγχο των πλημμυρών αλλά και ανυπολόγιστης αξίας αισθητική, πολιτισμικά και επιστημονικά οφέλη. Επίσης 10.000 από τα 25.000 είδη ψαριών ζουν σε υγροτοπικά οικοσυστήματα.\nΣτη χώρα μας εκτός από τη ρύπανση, σημαντικό πρόβλημα αποτελεί και η απώλεια του 60% των αγροτόπων της από το 1920 μέχρι σήμερα. Η καταστροφή οφείλεται στις συστηματικές αποξηράνσεις για τη δημιουργία καλλιεργήσιμης γης, αλλά και στην παρωχημένη αντίληψη ότι λίμνες, έλη, ποτάμια αποτελούν εστίες μόλυνσης. Σοβαρή απειλή επίσης, αποτελεί και η άποψη ότι η άνιση κατανομή νερού μεταξύ υδατικών διαμερισμάτων, πρέπει να διευθετηθεί με μεγάλα φράγματα και έργα όπως η εκτροπή του Αχελώου.\nΤο νερό είναι ένας πολύτιμος φυσικός πόρος και χρήζει προστασίας. Λόγω κακοδιαχείρισης, χάθηκε στην Αττική νερό 10 μηνών. Εκτός αυτού οι βιομηχανίες εξακολουθούν να διοχετεύουν τα απόβλητά τους μέσω παράνομων συνδέσεων στον Κηφισό ή σε χειμάρρους. Τα χειρότερα νέα όμως έχουν να κάνουν με τα νησιά του Αιγαίου και τη Θεσσαλία λόγω της αλόγιστης χρήσης νερού στη γεωργία. Κύριες πηγές ρύπανσης, είναι οι έντονες γεωργικές και κτηνοτροφικές δραστηριότητες σε συνδυασμό με τα αστικά λύματα. Οι επιστήμονες πιστεύουν ότι με τη σωστή διαχείριση θα είχαμε εξοικονόμηση 10% έως 15%.\nΣτη μεγάλη λειψυδρία των Αθηνών στα 330 π.χ. η κύρια φροντίδα ήταν ο έλεγχος και τα νοικοκυριά. Γι’ αυτό και οι Αθηναίοι χάρισαν <> στον τότε επιμελητή των κρηνών Πυθέα.\nΤο νερό κινδυνεύει στον πλανήτη, όμως η Κίνα κατασκευάζει ένα γιγαντιαίο έργο εκτροπής ποταμών ώστε να υδροδοτηθεί το Πεκίνο την περίοδο των Ολυμπιακών αγώνων, με πολύ σοβαρές συνέπειες για ανθρώπους, καλλιέργειες και περιβάλλον. Το κόστος του έργου ανέρχεται σε δεκάδες δισεκατομμύρια ενώ οι περιβαλλοντικές συνέπειες καραδοκούν. Και συγκεκριμένα ο κίνδυνος της λειψυδρίας για εκατομμύρια ανθρώπους εξαιτίας της εκτροπής των νερών, ώστε να ικανοποιηθούν οι ανάγκες της γιγαντιαίας διοργάνωσης.\nΗ απειλή έλλειψης νερού έχει σαν αποτέλεσμα να διακυβεύεται και η ειρήνη της ανθρωπότητας. Ήδη πολλές χώρες του κόσμου ερίζουν πάνω από τους συρρικνούμενους υδάτινους πόρους. και συγκρούονται για τη διαχείριση τους..\nΑπό την αρχαιότητα στο δίκαιο των ελληνικών πόλεων και της ρωμαϊκής δημοκρατίας το νερό κατέχει περίβλεπτη θέση. Στο ελληνικό δίκαιο διατάξεις εσωτερικές ή διεθνώς συμβάσεις δικαίου ρύθμιζαν την χρήση και προστασία υδάτων.\nΤο 1971 δημιουργήθηκε η Σύμβαση Ραμσάρ, για την προστασία υγροτόπων διεθνούς σημασίας. Τη Σύμβαση έχουν επικυρώσει 158 χώρες μεταξύ των οποίων και η Ελλάδα. Δυστυχώς όμως η πράξη πολύ απέχει από τις απαιτήσεις για ορθή διαχείριση και ουσιαστική προστασία.\nΤον Δεκέμβριο του 2000 η Ευρωπαϊκή Ένωση υιοθέτησε την Οδηγία –Πλαίσιο για το νερό. Βασικοί στόχοι της Οδηγίας, είναι η ολοκληρωμένη διαχείριση όλων των νερών καθώς και η προστασία , η βελτίωση και η αποκατάστασή τους ,έτσι ώστε μέχρι το 2015 όλα τα υδάτινα συστήματα να βρίσκονται σε καλή οικολογική κατάσταση. Η Ελλάδα ενσωμάτωσε την Οδηγία-Πλαίσιο στην Ελληνική νομοθεσία. Ταυτόχρονα το ελληνικό σχολείο έχοντας κατανοήσει τη σπουδαιότητα αυτού του φυσικού πόρου, καθώς και την ανάγκη προστασίας του ενημερώνει, ευαισθητοποιεί και καλλιεργεί τάσεις ως προς τη διαχείρισή του μέσα από δεκάδες ετήσια προγράμματα Περιβαλλοντικής Εκπαίδευσης και Αγωγής Υγείας.\nΕπίσης τα μέσα μαζικής ενημέρωσης επισημαίνουν τον κίνδυνο. Οι οικολογικές οργανώσεις κινητοποιούνται\nΊσως οι άνθρωποι γίνουν λίγο σοφότεροι., όσο η κατάσταση είναι ακόμα αναστρέψιμη. Ας διαφυλαχτεί το φυσικό αυτό στοιχείο (η αρχή των πάντων, κατά τον Θαλή τον Μιλήσιο), που απλόχερα δίνει η φύση και είναι πηγή ζωής κι έμπνευσης .\nΗ ΑΝΑΠΛΗΡΩΤΡΙΑ ΔΙΕΥΘΥΝΤΡΙΑ ΣΕΠΕΔ\nΑναρτήθηκε από Giannis Harizanis στις 5:31 π.μ. 1 σχόλιο:\nSOS.Θα πούμε το νερό νεράκι\nΑναρτήθηκε από Giannis Harizanis στις 3:07 π.μ. 1 σχόλιο:\nΑναρτήθηκε από Giannis Harizanis στις 3:02 π.μ. 1 σχόλιο:\nΤο νερό είναι το πολυτιμότερο αγαθό στη γη\nΑναρτήθηκε από Giannis Harizanis στις 2:56 π.μ. 1 σχόλιο:\nΤο νερό πηγή ζωής είναι μια εργασία των μαθητών της ΣΤ2 τάξης του 8ου Δημοτικού σχολείου Θεσσαλονίκης με στόχο να ευαισθητοποιηθούν και να εκτιμήσουν την αξία του νερού στην ύπαρξη της ζωής και στην υγεία μας.\nΝα κατανοήσουν τον κύκλο του νερού και τη σημασία του στη ζωή\nΝα ενημερωθούν για έργα ύδρευσης, υδροηλεκτρικά εργοστάσια, υδραγωγεία, δίκτυα κ.ά.\nΑναρτήθηκε από Giannis Harizanis στις 2:04 π.μ. 1 σχόλιο:


ΦΥΣΙΚΕΣ ΕΠΙΣΤΗΜΕΣ : διοξίνες\nΕμφάνιση αναρτήσεων με ετικέτα διοξίνες. Εμφάνιση όλων των αναρτήσεων\nΔΙΟΞΙΝΕΣ, ΕΝΑΣ ΠΕΡΙΒΑΛΛΟΝΤΙΚΟΣ ΕΦΙΑΛΤΗΣ\nΤι είναι οι διοξίνες; O όρος διοξίνες καλύπτει μια ομάδα 75 πολυχλωριωμένων διβενζο-παρα-διοξινών (polychlorinated dibenzo-p-dioxins, PCDDs) και 135 πολυχλωριωμένων διβενζο-φουρανιών (polychlorinated dibenzo-furans, PCDFs), 17 από τις οποίες είναι ιδιαίτερα τοξικές. Η τοξικότερη ουσία είναι η 2,3,7,8-τετραχλωροδιβενζο-παρα-διοξίνη (TCDD), η οποία χαρακτηρίζεται συνήθως «διοξίνη» και έχει χαρακτηριστεί καρκινογόνος για τον άνθρωπο από τον Διεθνή Οργανισμό Ερευνών του Καρκίνου και άλλους αξιόπιστους διεθνείς οργανισμούς . Επίσης τα πολυχλωροδιφαινύλια (polychlorinated diphenyls, PCBs) είναι μια ομάδα 209 ουσιών, οι οποίες σύμφωνα με τις τοξικολογικές τους ιδιότητες μπορούν να καταταγούν σε δύο υποσύνολα. 12 από αυτές έχουν τοξικολογικές ιδιότητες παρόμοιες με των διοξινών και για το λόγο αυτό συχνά αναφέρονται ως «παρόμοια με τις διοξίνες πολυχλωροδιφαινύλια (PCBs)». Τα άλλα PCBs έχουν διαφορετικά τοξικολογικά χαρακτηριστικά από αυτά των διοξινών.\nΓιατί όμως η αναφορά στις διοξίνες προκαλεί φόβο και ανησυχία; Οι διοξίνες είναι μια χημική οικογένεια ιδιαίτερα τοξική για τον άνθρωπο. Επίσης είναι από τις ανθεκτικότερες ως προς την βιολογική αποικοδόμηση ουσίες . Η ημιπερίοδος ζωής της δηλαδή ο χρόνος που απαιτείται για να αποικοδομηθεί η μισή της αρχικής ποσότητα, κυμαίνεται ανάλογα με την περίπτωση από 3 μέχρι και τριάντα χρόνια, με μία μέση περίπου διάρκεια ημιζωής τα 7 χρόνια. Για να αποβληθούν επομένως από τον οργανισμό συσσωρευμένες στο λίπος διοξίνες υψηλών σχετικά συγκεντρώσεων μπορούν να απαιτηθούν περίπου 20 έτη! Η ανίχνευση των διοξινών είναι διαδικασία επίπονη, δαπανηρή και γίνεται σε εξειδικευμένα Εργαστήρια. Μόνο 100 εργαστήρια μπορούν να αναλύσουν τις διοξίνες σε δείγματα από το φυσικό περιβάλλον (όπως στάχτες , έδαφος ή νερό) και τις τροφές, άλλα μόνο 20 εργαστήρια στον κόσμο μπορούν να μετρήσουν με αξιοπιστία τις διοξίνες σε βιολογικό υλικό (όπως ανθρώπινο σώμα ή μητρικό γάλα).\nΠως δημιουργούνται αυτές οι ενώσεις. Οι διοξίνες δεν είναι ουσίες που παράγει εκούσια ο άνθρωπος, όπως π.χ. τα παρασιτοκτόνα, ή βαρέα μέταλλα. Συνήθως, είναι παραπροϊόντα της βιομηχανικής δραστηριότητας με χλώριο. Για παράδειγμα από την χλωρίωση του χαρτιού (για να γίνει άσπρο) και τη σύνθεση παρασιτοκτόνων ή άλλων χημικών. Μεγάλες ποσότητες διοξινών αποβάλλονται στην ατμόσφαιρα και από τις διάφορες καύσεις. (Μηχανές αυτοκινήτων, καυστήρες θέρμανσης, αλλά και πυρκαγιές). Η καύση των σκουπιδιών παράγει μεγάλες ποσότητες διοξινών, λόγω της καύσης χιλιάδων τόνων πλαστικών απορριμμάτων, κυρίως PVC . Στη φύση ποσότητες διοξινών βρίσκονται στο έδαφος και στον πυθμένα ποταμών και λιμνών. Μικρότερες ποσότητες βρίσκονται στον αέρα και το νερό.\nΠως περνούν οι διοξίνες στον άνθρωπο και τα ζώα; Οι διοξίνες δεν διαλύονται στο νερό, αλλά είναι λιποδιαλυτές, συσσωρεύονται στους λιπώδεις ιστούς των ζωντανών οργανισμών και, μέσω της τροφικής αλυσίδας, καταφέρνουν να "πολλαπλασιάζουν" τις ποσότητές τους. Οι διοξίνες βρίσκονται σε όλα τα ζωικά λίπη, όπως το λίπος των θηλαστικών και των πουλερικών, στο γάλα, στα αυγά, αλλά και στα ψάρια και άλλα θαλασσινά (γαρίδες, οστρακοειδή κ.τ.λ.). Ο άνθρωπος λαμβάνει τη μεγαλύτερη ποσότητα διοξινών από την τροφή του, σε ποσοστό έως και 96%. Δυστυχώς όμως η τροφή δεν αποτελεί την μοναδική πύλη εισόδου στον οργανισμό. Διοξίνες παίρνουμε και από τον μολυσμένο λόγω καυσαερίων, ή πυρκαγιών αέρα, από έκθεση σε μολυσμένο περιβάλλον χώρων καύσης απορριμμάτων και από εισπνοή διαφόρων χημικών ουσιών .\nΤι προκαλεί η συσσώρευση διοξινών στους ανθρώπινους ιστούς; Μετά την προσβολή του οργανισμού, οι διοξίνες αφού απορροφηθούν από γαστρεντερικό σωλήνα αποθηκεύονται στο λιπώδη ιστό. Ο μεταβολισμός τους όμως είναι εξαιρετικά βραδύς με μέσο χρόνο ημιζωής τα επτά χρόνια. Δηλαδή, για να αποβληθούν (σχεδόν) από τον οργανισμό, απαιτούνται πολλά χρόνια . Οι διοξίνες παρεμβαίνουν στον μηχανισμό πολλαπλασιασμού των κυττάρων. Αυτό μπορεί να προκαλέσει τον πρόωρο θάνατό τους, ή να οδηγήσει σε υποπλασία ενός ιστού ή, να οδηγήσει σε καρκίνο. Οι διοξίνες είναι εξαιρετικά καρκινογόνες ουσίες και έχουν συνδεθεί με όλες τις πιθανές μορφές καρκίνου στον ανθρώπινο οργανισμό. Επίσης, προκαλούν βλάβες στο έμβρυο, σακχαρώδη διαβήτη, Ήπιες ηπατικές βλάβες, στειρότητα, νευρολογικές διαταραχές στα παιδιά, νευροπάθεια, δερματικές παθήσεις ( χλωριο-ακμή , εξανθήματα , υπερτρίχωση) και άλλα. Οι επιπτώσεις των διοξινών στον ανθρώπινο οργανισμό εξαρτώνται από διάφορους παράγοντες: την ηλικία, το σωματικό βάρος και ιδίως από το είδος της διοξίνης. Να σημειωθεί ακόμη, ότι οι διοξίνες απελευθερώνονται στο μητρικό γάλα.\nΜπορούν να καταστραφούν πιο γρήγορα; Μερικοί καταφεύγουν σε γρήγορες χημικές δίαιτες, θεωρώντας ότι με την αποβολή του λίπους, θα αποβληθούν και οι λιπόφιλες τοξίνες. Επειδή όμως αυτές αποβάλλονται αργά και σταθερά, αν κάποιος χάσει μεγάλη ποσότητα λίπους απότομα, τότε τεράστιες ποσότητες λιπόφιλων τοξινών απελευθερώνονται στον οργανισμό και προκαλούν τοξίνωση.\nΚαι τι κάνουμε λοιπόν; Παρά τους κινδύνους ωστόσο για την υγεία μας οι διοξίνες δεν μπορούν να απαγορευθούν διότι πολύ απλά οι διοξίνες παράγονται σε αναπόφευκτες ανθρώπινες δραστηριότητες, όπως αποτεφρώσεις απορριμμάτων , βιομηχανική παραγωγή, ή σε μεγάλες πυρκαγιές και στη συνέχεια καταλήγουν στο περιβάλλον. Από την πλευρά του Κράτους θα πρέπει να γίνονται εντατικοί έλεγχοι σε κτηνοτροφικές μονάδες. Σε ατομική βάση, μια ισορροπημένη διατροφή, πλούσια σε θρεπτικά συστατικά και χαμηλή σε λιπαρά διατροφή μειώνει την έκθεση σε διοξίνες. Έτσι τρώμε άπαχο κατά το δυνατόν κρέας, αφαιρούμε την πέτσα από το κοτόπουλο, το αρνί και τα παχιά ψάρια, και πίνουμε άπαχο γάλα. Μειώνουμε το μαγειρικό λίπος και το βούτυρο και καταναλώνουμε παρθένο ελαιόλαδο φρούτα, λαχανικά και δημητριακά. Προσέχουμε ακόμη την προέλευση της τροφής και δεν αγοράζουμε κρέατα και γαλακτοκομικά από περιοχές επιβαρυμένες περιβαλλοντικά ή με τοπικό πρόβλημα π.χ. δίπλα σε χωματερές. Λ.Γ.Τ.\nστον παρακάτω σύνδεσμο πληροφορίες από την ελεύθερη εγκυκλοπαίδεια ....κλικ εδώ\nΟι διοξίνες είναι μια οικογένεια χημικών ουσιών εξαιρετικά ύποπτη για καρκινογενέσεις, ιδιαίτερα τοξική για τον άνθρωπο και ανθεκτική στη βιολογική αποικοδόμηση. Με την ονομασία διοξίνη συνήθως εννοείται η 2,3,7,8-τετραχλωροδιβενζο-p-διοξίνη (2,3,7,8-TCDD ή απλά TCDD), η τοξικότερη απ' όλες τις διοξίνες. Οι διοξινες σχηματίζονται κυρίως κατά την ατελή καύση οργανοχλωριούχων ενώσεων, χλωριούχων πολυμερών, όπως το PVC (πολυβινυλοχλωρίδιο), αλλά παραδόξως και κατά την καύση οργανικών υλικών παρουσία χλωριούχων αλάτων σε θερμοκρασίες 600-1000 ºC. Επιπλέον, οι διοξίνες αποτελούν ανεπιθύμητα παραπροϊόντα διαφόρων βιομηχανικών διεργασιών, όπως η λεύκανση χαρτοπολτού, η παραγωγή χλωρίνης, η καύση βενζίνης, πετρελαίου και ξύλου. Οι διοξίνες δεν διαλύονται στο νερό, αλλά είναι λιποδιαλυτές και συσσωρεύονται στους λιπώδεις ιστούς των ζωντανών οργανισμών. Η ημιπερίοδος ζωής της TCDD, δηλαδή η μείωση στο 50% της αρχικής ποσότητας, διαρκεί 3 έως 30 χρόνια. Προσροφημένες διοξίνες σε ιζήματα ή σε αιωρούμενα σωματίδια έχουν χρόνο υποδιπλασιασμού που ξεπερνά το 1,5 έτος. Ο χρόνος υποδιπλασιασμού τους στο χώμα εκτιμάται στο 1 έως 3 έτη, ενώ αν βρίσκονται "θαμμένες" ακόμη βαθύτερα, μπορεί να ξεπεράσει τα 12 έτη.\nΣτην εμπεριστατωμένη μελέτη του Στέλιου Ψωμά Περιβαλλοντολόγου (Greenpeace Νοέμβριος 2005) αναφέρονται τα παρακάτω. Ακόμη και με την καλύτερη δυνατή τεχνολογία, οι αποτεφρωτήρες θα εκπέμπουν τοξικά βαρέα μέταλλα και άκαυστα απόβλητα. Παράλληλα με τις αέριες εκπομπές, θα παράγει στερεά τοξικά απόβλητα (με τη μορφή σκουριάς και τέφρας), καθώς και τοξικά υγρά απόβλητα, τα οποία βέβαια απαιτούν ειδική διαχείριση. Όσο πιο αναπτυγμένα συστήματα αντιρρύπανσης διαθέτει ένα εργοστάσιο καύσης αποβλήτων, τόσο περισσότερες τοξικές ουσίες συσσωρεύονται στα υγρά και στερεά απόβλητα και τόσο δυσκολότερη και ακριβότερη γίνεται η διαχείρισή τους. Ένας μύθος, είναι πως οι διοξίνες καταστρέφονται λόγω των πολύ υψηλών θερμοκρασιών (άνω των 1.000 βαθμών Κελσίου) που αναπτύσσονται κατά τη διάρκεια της καύσης. Όμως τα καυσαέρια πριν βγουν από την καμινάδα ψύχονται και στη διάρκεια αυτής της διαδικασίας υπάρχουν οι ιδανικές θερμοκρασιακές συνθήκες (300-600 βαθμοί) για να δημιουργηθούν εκ νέου διοξίνες. Κάποιες από τις διοξίνες αυτές διαφεύγουν στην ατμόσφαιρα, ενώ όσες συγκρατούνται από τα συστήματα αντιρρύπανσης, καταλήγουν αναπόφευκτα στα υγρά και στερεά απόβλητα της καύσης. Μελέτη για λογαριασμό της Ευρωπαϊκής Ένωσης έδειξε ότι στα σύγχρονα εργοστάσια καύσης, ένα μικρό ποσοστό διοξινών (της τάξης του 1,7%) διαφεύγει τελικά από την καμινάδα, ενώ το συντριπτικό ποσοστό καταλήγει στις τοξικές τέφρες και τις σκουριές. Το στερεό αυτό υπόλειμμα από την καύση των απορριμμάτων (80-95% τέφρα πυθμένα) σε πολλές περιπτώσεις, είναι γεμάτο από διοξίνες και βαρέα μέταλλα και πρέπει να θάβεται σε ειδικές χωματερές τοξικών αποβλήτων. Σε αρκετές περιπτώσεις όμως, χρησιμοποιείται για έργα οδοποιίας (Γαλλία, ΗΠΑ, Μεγάλη Βρετανία, Πορτογαλλία). Στο Νιουκάστλ στη Μ. Βρετανία, χρησιμοποιήθηκαν τέφρες από γειτονικό εργοστάσιο καύσης για την επίστρωση πεζοδρομίων, πάρκων ακόμη και σχολικών αυλών. Οι σχετικές μετρήσεις που έγιναν έδειξαν ότι οι συγκεντρώσεις τοξικών μετάλλων, όπως υδράργυρος 2,406 %, κάδμιο 785% και μόλυβδος 136% πάνω από επιτρεπτά επίπεδα.\nμε δύο λόγιαΤο όνομα «διοξίνη» δεν ανήκει σε μία μόνο ένωση αλλά έχει δοθεί σε ολόκληρη ομάδα τοξικών ενώσεων με βασικό τους συστατικό το χλώριο. Στην ομάδα αυτή ανήκουν περίπου 210 ενώσεις! Προκύπτουν ως παραπροϊόντα διαφόρων παραγωγικών αλλά και φυσικών χημικών διεργασιών, με τη λεύκανση χαρτοπολτού, με την παραγωγή χλωρίνης, με την όχι σωστή καύση και αποτέφρωση απορριμμάτων, την καύση βενζίνης, πετρελαίου και ξύλου, αλλά εμφανίζονται απρόσκλητες κατά τη διάρκεια πυρκαγιών και με τις εκρήξεις ηφαιστείων.\nΕίναι μια διήγηση γιατρού στην Αλαμπάμα των Ηνωμένων Πολιτειών λίγο πριν από τον Β' Παγκόσμιο Πόλεμο. Η ασθένεια είχε διαγνωσθεί από το 1899 και ο Γερμανός Karl Herxheimer της είχε δώσει το όνομα «χλωρακμή» διότι τη συνέδεσε με τις χλωροενώσεις που όλον σχεδόν τον 20ό αιώνα χρησιμοποιήθηκαν για την παραγωγή ζιζανιοκτόνων, ουσιών για τη μόνωση ηλεκτρικών εγκαταστάσεων, ακόμη και καθαριστικών του σπιτιού, ενώ χιλιάδες εργάτες στα εργοστάσια παρασκευής των ουσιών αρρώσταιναν από την επαφή τους με αυτές.\nΕδώ δεν χρειάστηκε νονός διότι κανείς δεν διεκδικεί κάποια δόξα για την ύπαρξή τους ούτε διανοήθηκε κάποιος να τις παρασκευάσει άμεσα. Το όνομα προκύπτει αυθόρμητα από τη χημική ονομασία πολυχλωριωμένες διβενζο-p-διοξίνες, αφού το μόριό τους περιλαμβάνει αρκετά άτομα χλωρίου, δύο βενζοϊκούς δακτυλίους και δύο άτομα οξυγόνου (polychlorinated dibenzo-p-dioxins), από όπου προκύπτει η συντομογραφία PCDD και το όνομα διοξίνη. Λόγω πολλών ομοιοτήτων στα μόριά τους θεωρούνται συγγενείς και με την ομάδα PCDF, που είναι και αυτή ένα κακό συναπάντημα και μια κακή... φαμίλια, με τη γενική ονομασία φουράνια. Μακριά και από τις δύο.\nΙάπωνες επιστήμονες (http://www.ncbi.nlm.nih.gov/pubmed/17432330) συγκέντρωσαν διάφορα καθημερινά υλικά που περιείχαν χλώριο, έφτιαξαν έναν αυτοσχέδιο θάλαμο καύσης και άρχισαν να μετρούν τον σχηματισμό διοξινών ανάλογα με το είδος του υλικού που έκαιγαν, από πλαστικά μπουκάλια PVC, τρόφιμα, τετραφθαλικό πολυαιθυλένιο ΡΕΤ, φύλλα, ξύλα και σε άλλη στιγμή σε συνδυασμό με χλωριούχες ενώσεις (NaCl, KCl, CuCI2, MgCl2, MnCl2, FeCl2, CoCl2, θαλασσινό νερό, στάχτες). Είδαν ότι πάντα είχαν τη δημιουργία διοξινών, όταν υπήρχε χλώριο είχαν αυξημένη παραγωγή των ουσιών αυτών και η παραγωγή διοξινών - σε μεγαλύτερο ποσοστό ήταν φουράνια - άρχιζε από τους 450 βαθμούς Κελσίου και ελαττωνόταν μετά τους 850. Η καταλυτική παρουσία χαλκού στην καύση των πλαστικών έκανε τα πράγματα πολύ χειρότερα και καταλαβαίνει ο καθένας μας εδώ στην Ελλάδα πού παραπέμπει αυτός ο συνδυασμός.\nΗ πρόσφατη πυρκαγιά στον Ασπρόπυργο είχε ως συνέπεια τη διασπορά διοξινών στην ατμόσφαιρα. Κατά συνέπεια, το Κέντρο Ερευνών Δημόκριτος (ΕΦΑΜΑΔ) συνέστησε να σταματήσει η βοσκή για τα ζώα σε ακτίνα 5 χλμ., να καλυφθούν οι δεξαμενές ύδρευσης και να πλένονται πολύ καλά τα φρούτα και τα λαχανικά\nOι διοξίνες και τα PCBs ανήκουν στην κατηγορία των ανθεκτικών οργανικών ρύπων (POPs) που παρουσιάζουν πολύ μεγάλη αντίσταση στη χημική και βιολογική διάσπαση και κατά συνέπεια περνούν από το περιβάλλον στην τροφική αλυσίδα των ζώων και τελικά συσσωρεύονται στον ανθρώπινο οργανισμό, με καταστρεπτικές συνέπειες για την υγεία. Οσο περισσότερο ζει ένας οργανισμός τόσο μεγαλύτερες συγκεντρώσεις διοξινών αναμένεται να συσσωρεύονται στους λιπώδεις ιστούς του, ενώ ένα μέρος τους αποβάλλεται πολύ πιο αργά, ανάλογα με την ποσότητά τους. Τροφές με μεγαλύτερη περιεκτικότητα σε λίπος, όπως χοιρινό και βοδινό κρέας, πλήρες γάλα, αβγά και λιπαρά ψάρια (σολομός, ρέγκες), συγκεντρώνουν μεγαλύτερες ποσότητες διοξινών.\nΦαίνεται ότι δεν είναι δερματική πάθηση αλλά των βλαστοκυττάρων του δέρματος που αρχίζουν να λειτουργούν λάθος καταλήγοντας σε κερατινοειδείς εκκρίσεις και την εμφάνιση σκληρυμένων κορυφών. Η διοξίνη αποβάλλεται με την πάροδο αρκετών χρόνων (βλ. www.ncbi.nlm.nih.gov/pmc/articles/PMC2835904/). Εχει διαπιστωθεί ότι επιταχύνεται η αποβολή της διοξίνης από τον οργανισμό με τη χρήση του προϊόντος «ολέστρα», ενός υποκατάστατου του ζωικού λίπους που χρησιμοποιείται στη βιομηχανία μεταξύ άλλων και για να τηγανίσουν πατατάκια!\n10.000 φορές περισσότερο τοξικά είναι ορισμένα μέλη της οικογένειας των διοξινών από άλλα.\n17 Από τις συνολικά 210 ενώσεις που ανήκουν στις δύο προς αποφυγήν «οικογένειες» 17 είναι οι πλέον τοξικές.\n95,5% Στο ανθρώπινο σώμα οι διοξίνες εισέρχονται κατά ποσοστό 95,5% από την τροφή και ιδιαίτερα από την κατανάλωση λιπαρών τροφών.\nΠρόκειται για λευκή κρυσταλλική ουσία και αλίμονο σε όποιον την ακουμπήσει, την εισπνεύσει, την καταπιεί και βρεθεί στο εσωτερικό του οργανισμού του.


Μεταγραφή έκπληξη ο ΠΑΟΚ - Hellenic Voice\nΑρχική Αθλητισμός Μεταγραφή έκπληξη ο ΠΑΟΚ\nΜεταγραφή έκπληξη ο ΠΑΟΚ\nΠΑΟΚ: Η διοίκηση του δικέφαλου του Βορρά, ενόψει της μεταγραφικής περιόδου έχει κάνει πρόταση στον παίκτη της Ρόμα Ντάβιντε Σαντόν.\nΜέσα στα μεταγραφικά πλάνα του ΠΑΟΚ βρίσκεται ο παίκτης της Ρόμα, Ντάβιντε Σαντόν. Ο δικέφαλος του Βορρά χρειάζεται δεξί μπακ και ο 30χρονος διεθνής άσος, από μεθαύριο έχει δικαίωμα να διαπραγματευτεί με οποιαδήποτε ομάδα θέλει, ενώ το συμβόλαιο του λήγει το καλοκαίρι του 2022.\nΤην περίπτωση του Ντάβιντε Σαντόν εξετάζει πέρα από τον ΠΑΟΚ και η Γαλατασαράι. Ο Σαντόν, ο οποίος έχει ύψος 1,87 κι έχει παίξει κι οκτώ φορές στην εθνική Ιταλίας, έχει 53 συμμετοχές και 3 ασίστ με τη Ρόμα από τη σεζόν 2018-19, αλλά δεν είναι πλέον στα πλάνα του Ζοσέ Μουρίνιο.\nΤο δημοσίευμα ιταλικού ΜΜΕ\nΟ Σαντόν έχει κάνει σπουδαία καριέρα στην Ίντερ με 110 αγώνες και πέντε ασίστ, ενώ έχει και 94 παιχνίδια στη Νιούκαστλ με 1 γκολ και πέντε ασίστ. Έχει επίσης κι έντεκα ματς στην Τσεζένα.\nΣτο δημοσίευμα της «siamolaroma.it», λοιπόν, αναφέρεται: «Κάτι κινείται και στο μέτωπο του Σαντόν: Γαλατασαράι και ΠΑΟΚ ενδιαφέρονται για τον 30χρονο αμυντικό, που μετά από έξι μήνες εκτός αποστολής, φαίνεται ότι πείστηκε να αλλάξει ομάδα. Σε περίπτωση προσφορών προς τον ποδοσφαιριστή, η Ρόμα θα κάνει ό,τι είναι δυνατόν για να διευκολύνει την αποχώρησή του».\nΟ Davide Santon γεννημένος στις 2 Ιανουαρίου 1991) είναι Ιταλός επαγγελματίας ποδοσφαιριστής που παίζει ως αριστερό μπακ για την ομάδα της Serie A Roma. Έχει εκπροσωπήσει την εθνική Ιταλίας. Ο Σαντόν ξεκίνησε την επαγγελματική του καριέρα με την Ίντερ το 2008 και παρέμεινε στον σύλλογο μέχρι το 2011, εκτός από μια περίοδο δανεισμού με την Τσεζένα. Αργότερα πέρασε απο την αγγλική Νιούκαστλ Γιουνάιτεντ, πριν επιστρέψει στην Ίντερ το 2015.\nΣε διεθνές επίπεδο, ο Σαντόν έκανε το ντεμπούτο του σε ηλικιωμένους με την Ιταλία το 2009 και εκπροσώπησε επίσης τη χώρα του στο Κύπελλο Συνομοσπονδιών της FIFA αργότερα εκείνο το έτος.\nΤον Ιούνιο του 2018, αναφέρθηκε ότι οι Santon και Nicolò Zaniolo θα ενταχθούν στη Ρόμα ως μέρος της συμφωνίας του Radja Nainggolan με την Ίντερ. Ο Santon και ο Zaniolo έφτασαν στη Ρώμη για ιατρικές εξετάσεις στις 25 Ιουνίου. Οι μεταγραφές ολοκληρώθηκαν στις 26 Ιουνίου, με το τίμημα της Santon να ανέρχεται στα 9,5 εκατομμύρια ευρώ, υπογράφοντας συμβόλαιο 4 ετών.\nΠροηγούμενο άρθροΗ Björk στο πρώτο τρέιλερ της ταινίας “The Northman”\nΕπόμενο άρθροΒαλάντης: Έκανε peeling στην Ευρυδίκη και ανέβηκε… αρκετά ψηλά


Γιώργος Καμίνης: «Το νέο ρεκόρ μετακλητών δεν μας πείθει για τις αγαθές προθέσεις της Κυβέρνησης» - The Socialist\nΓιώργος Καμίνης: «Το νέο ρεκόρ μετακλητών δεν μας πείθει για τις αγαθές προθέσεις της Κυβέρνησης»\nΣημεία ομιλίας βουλευτή Επικρατείας του ΠΑΣΟΚ – Κίνημα Αλλαγής Γιώργου Καμίνη στη συζήτηση, στην Ολομέλεια της Βουλής, του νομοσχεδίου του Υπουργείου Εσωτερικών για την αξιολόγηση στο Δημόσιο\nΓια τους μετακλητούς υπαλλήλους και την έκθεση του Συμβουλίου της Ευρώπης\n– H κυβέρνηση αναγκάστηκε να συμμορφωθεί με τις υποδείξεις της Επιτροπής GRECO του Συμβουλίου της Ευρώπης για το καθεστώς των μετακλητών υπαλλήλων.\n– Σύμφωνα με τα τελευταία διαθέσιμα στοιχεία της απογραφής για τον μήνα Απρίλιο του 2022, το σύνολο των μετακλητών υπαλλήλων σημείωσε νέο ρεκόρ, φτάνοντας στους 3.245, από 3.141 τον Ιούνιο του 2021. Μία κυβέρνηση που στελεχώνεται με μετακλητούς σε τέτοια έκταση και σε όλες τις βαθμίδες της είναι δύσκολο να μας πείσει για τις αγαθές της προθέσεις.\n– Η κυβέρνηση φέρνει ένα σύστημα αξιολόγησης προς το τέλος της θητείας της, τη στιγμή που σύμφωνα με τον κ. Βορίδη το 97,61% των υπαλλήλων έχει αξιολογηθεί ως επαρκής, πολύ επαρκής και άριστος υπάλληλος.\n– Το σύστημα αξιολόγησης στο Δημόσιο βασίζεται στην δυαδική, εσωτερική και ιεραρχική σχέση μεταξύ «προϊσταμένου-υφισταμένου». Αν δεν αποσπάσουμε την αξιολόγηση από αυτή τη δυαδική σχέση υφισταμένου-προϊσταμένου, σχέση άκρως ιεραρχική και εσωστρεφή, τότε οποιοδήποτε σύστημα αξιολόγησης και να εφαρμοστεί, ποιοτικό, ποσοτικό, με λίγα ή πολλά κριτήρια, είναι καταδικασμένο να αποτύχει στην πράξη.\n– Για τον λόγο αυτό, προσυπογράφω την πρόταση που κατέθεσε στις συνεδριάσεις της Επιτροπής και στη συνέχεια στην Ολομέλεια ο εισηγητής μας Χάρης Καστανίδης για τη σύσταση ενός ειδικού σώματος αξιολογητών. Ας μου επιτρέψει την πρόταση αυτή να την πάω ένα βήμα παρακάτω: Το ειδικό σώμα αξιολογητών να αποτελείται από άτομα τα οποία θα έχουν τύχει προηγούμενης εκπαίδευσης ή και επιμόρφωσης από το Εθνικό Κέντρο Δημόσιας Διοίκησης.\n– Δεν επιτρέπεται η εσωτερική αξιολόγηση να είναι το κυρίαρχο σύστημα αξιολόγησης.\nΠροτού αναφερθώ στα θέματα της αξιολόγησης μία παρατήρηση για τις συστάσεις της GRECO για το καθεστώς των μετακλητών υπαλλήλων στη χώρα μας. Ο νόμος για το επιτελικό κράτος που όριζε το καθεστώς των μετακλητών μπήκε στο στόχαστρο αυτής της Επιτροπής του Συμβουλίου της Ευρώπης, που έχει αρμοδιότητα την καταπολέμηση της διαφθοράς. Η κυβέρνηση για να αποφύγει μια νέα αρνητική αξιολόγηση στην ετήσια έκθεση της GRECO θέσπισε τις διατάξεις των άρθρων 36 έως 38. Δηλαδή, η κυβέρνηση συμμορφώνεται με τις συστάσεις της GRECO για το καθεστώς των μετακλητών υπαλλήλων, δεν ενσωματώνει απλώς κάποιες παρατηρήσεις. Αυτό για να ξέρουμε τι λέμε. Είναι επαινετή η πρωτοβουλία αλλά πρόκειται για πολύ σοβαρές παρατηρήσεις με τις οποίες τελικά η κυβέρνηση αναγκάστηκε να συμμορφωθεί.\nΤο Υπουργείο Εσωτερικών φέρνει ένα σύστημα αξιολόγησης στο τέλος της θητείας της κυβέρνησης. Κι αυτό σημαίνει ότι κατά πάσα πιθανότητα το σύστημα αυτό θα παραμείνει ανεφάρμοστο, αφού σύμφωνα με το άρθρο 53 η ισχύς των άρθρων που αφορούν την αξιολόγηση τοποθετείται την 1.1.2023.\nΠροσπαθώντας να καταλάβω τη σκοπιμότητα της θέσπισης ενός νέου συστήματος αξιολόγησης, άκουσα στις συνεδριάσεις της Επιτροπής τον κ. Υπουργό να μας ενημερώνει ότι το 97,61% των υπαλλήλων έχει αξιολογηθεί ως επαρκής, πολύ επαρκής και άριστος υπάλληλος.\nΌμως το Υπουργείο δεν αναρωτήθηκε επί της ουσίας γιατί συμβαίνει αυτό. Και πιστεύω ότι συμβαίνει για τον απλούστατο λόγο ότι το σύστημα αξιολόγησης στο Δημόσιο βασίζεται στην δυαδική, εσωτερική και ιεραρχική σχέση μεταξύ «προϊσταμένου-υφισταμένου», ατόμων δηλαδή, τα οποία εργάζονται, συνυπάρχουν στην ίδια υπηρεσία και συχνωτίζονται διαρκώς.\nΤο φαινόμενο της υψηλής βαθμολόγησης μεταξύ των δημοσίων υπαλλήλων δεν βασίζεται μόνο στους δεσμούς μιας κακώς εννοούμενης «συναδελφικής αλληλεγγύης», μεταξύ των υπαλλήλων, διότι η καθημερινότητα μίας δημόσιας υπηρεσίας δημιουργεί μία διοικητική κουλτούρα που εξ αρχής στιγματίζει την αξιολόγηση, την επιβαρύνει με καχυποψία, απόρροια ενός καθεστώτος έλλειψης εμπιστοσύνης στο εσωτερικό της Δημόσιας Διοίκησης.\nΑν δεν αποσπάσουμε την αξιολόγηση από αυτή η δυαδική σχέση υφισταμένου-προϊσταμένου που είναι άκρως ιεραρχική και εσωστρεφής, τότε οποιοδήποτε σύστημα αξιολόγησης και να εφαρμοστεί, ποιοτικό, ποσοτικό, με λίγα ή πολλά κριτήρια, είναι καταδικασμένο να αποτύχει στην πράξη. Αυτό δεν σημαίνει κατ’ ανάγκη ότι πρέπει να το αποσπάσουμε πλήρως, αλλά η αξιολόγηση μέσα στη σχέση προϊσταμένου-υφισταμένου μπορεί να είναι απλώς μια από τις περισσότερες αξιολογήσεις.\nΕπί της ουσίας η φιλοσοφία του ν. 4369/2016 διατηρείται και εδώ, απλά το πρόσωπο του αξιολογητή δεν είναι δύο ιεραρχικά προϊστάμενοι, δεν είναι δύο οι αξιολογητές, αλλά ο άμεσα ιεραρχικά προϊστάμενος του αξιολογούμενου. Το μόνο που αλλάζει είναι ότι η ποσοτική κλίμακα γίνεται ποιοτική. Και επιπλέον για τον προϊστάμενο που συγκεντρώνει χαμηλή βαθμολογία, συντρέχει εξαιρετικά σοβαρός λόγος απαλλαγής από τα καθήκοντά του.\nΤην ίδια ώρα, για τον απλό υπάλληλο δεν είναι σαφές το καθεστώς αξιολόγησης, αφού δεν προσδιορίζονται ειδικά ούτε τα κριτήρια αξιολόγησης, ούτε η βαθμολόγησή τους, ούτε τέλος ποια είναι η ακριβής επίπτωσή τους στην υπηρεσιακή εξέλιξη του δημοσίου υπαλλήλου. Παρά μόνο ότι πρέπει υποχρεωτικά να επιλεγούν τρεις δεξιότητες προς ανάπτυξη.\nΓια τους λόγους αυτούς και προσυπογράφω την πρόταση που κατέθεσε στις συνεδριάσεις της Επιτροπής και στη συνέχεια στην Ολομέλεια ο εισηγητής μας Χάρης Καστανίδης για τη σύσταση ενός ειδικού σώματος αξιολογητών, μιας εξωτερικής δηλαδή αξιολόγησης η οποία θα είναι αποκλειστικά επιφορτισμένη με το έργο αυτό και ακριβώς ως εξωτερική θα βρίσκεται εκτός της υπηρεσιακής δομής.\nΑν μπορεί, το επαναλαμβάνω, μια τέτοια αξιολόγηση να συνδυαστεί με χαμηλότερους συντελεστές όμως και με μια εσωτερική αξιολόγηση, αυτό είναι μια άλλη κουβέντα. Αλλά δεν επιτρέπεται η εσωτερική αξιολόγηση -για τους λόγους που είπα- να είναι το κυρίαρχο σύστημα αξιολόγησης.\nΑς μου επιτρέψει την πρόταση αυτή να την πάω ένα βήμα παρακάτω: Το ειδικό σώμα αξιολογητών να αποτελείται από άτομα τα οποία θα έχουν τύχει προηγούμενης εκπαίδευσης ή και επιμόρφωσης από το Εθνικό Κέντρο Δημόσιας Διοίκησης.\nΘα λαμβάνουν την αναγκαία πιστοποίηση και θα διεξάγουν την προγραμματισμένη αξιολόγηση σε συνεργασία με τις αξιολογούμενες υπηρεσίες και το ΑΣΕΠ. Θα επικουρούν τον υπηρεσιακό Γραμματέα κάθε υπουργείου, έναν θεσμό που μετ’ επαίνων καθιερώσατε με το νόμο για το επιτελικό κράτος, τον οποίο όμως αφήνετε εντελώς αναξιοποίητο στο νέο σύστημα που εισηγείστε. Όπως επίσης έχετε αφήσει αναξιοποίητα τα συμβόλαια απόδοσης που προβλέπονται στο άρθρο 43 μεταξύ Γενικού και Ειδικού Γραμματέα και Υπουργού.\nΟμολογώ ότι αδυνατώ να καταλάβω πώς είναι δυνατό να εμπιστευόμαστε αξιολόγηση σε ένα αμιγώς πολιτικό πρόσωπο όπως είναι ο Υπουργός. Ένας υπουργός μάλιστα, που μπορεί να είναι χθεσινός στο Υπουργείο. Πώς θα αξιολογεί ο Υπουργός κύριε Υπουργέ; Αυτό το πρόβλημα πώς θα το λύσετε;\nΕπιπλέον διαιωνίζετε μία ρύθμιση που έφερε ο ΣΥΡΙΖΑ του ν. 4369/2016, και με βάση αυτή στην έννοια του προϊσταμένου περιλαμβάνονται και όσοι μετακλητοί ή οι υπάλληλοι με θητεία κατέχουν θέση που να βρίσκεται στην κορυφή της οικείας οργανικής μονάδας. Με άλλα λόγια ένας μετακλητός προϊστάμενος της Τεχνικής Υπηρεσίας του Υπουργείου Μετανάστευσης και Ασύλου λόγου χάρη, θα εξακολουθεί να έχει τη δυνατότητα να αξιολογεί τον μόνιμο δημόσιο υπάλληλο που είναι υφιστάμενός του. Εδώ έχουμε να κάνουμε με μετακλητούς υπαλλήλους, οι οποίοι ως επί το πλείστον καλούνται να παράξουν κάποιες εργασίες λόγω των ειδικών γνώσεών τους. Στην πραγματικότητα δεν έχουν ιδέα από το τι σημαίνει Δημόσια Διοίκηση. Έρχονται και παρέρχονται. Αποστολή τους είναι ακριβώς να παραμένουν για ένα μικρό χρονικό διάστημα. Είναι πρόσωπα που διορίζονται με πολιτικά κριτήρια και αναγκαστικά πολιτική θα είναι και η αξιολόγησή τους.\nΣύμφωνα με τα τελευταία διαθέσιμα στοιχεία της απογραφής για τον μήνα Απρίλιο του 2022, το σύνολο των μετακλητών υπαλλήλων σημείωσε νέο ρεκόρ, φτάνοντας στους 3.245, από 3.141 τον Ιούνιο του 2021.\nΜία κυβέρνηση που στελεχώνεται με μετακλητούς σε τέτοια έκταση και σε όλες της τις βαθμίδες είναι δύσκολο να μας πείσει για τις αγαθές της προθέσεις. Όπως είναι δύσκολο να πείσει ότι προωθεί αποφασιστικά την προαγωγή των προϊσταμένων με τη διαδικασία των υπηρεσιακών κρίσεων και όχι των αναθέσεων.


Κορωνοϊός: Εφιαλτική η εικόνα της πανδημίας στη χώρα - «Τριγμοί» στο Σύστημα Υγείας\nΣτο χειρότερο σημείο από την έναρξη της πανδημίας του νέου κορωνοϊού βρίσκεται η χώρα, δεδομένου του ρεκόρ νέων κρουσμάτωνκαι διασωληνωμένων ασθενών.\nΌπως ανακοίνωσε ο ΕΟΔΥ σήμερα, Τετάρτη, ο αριθμός των ασθενών που νοσηλεύονται διασωληνωμένοι είναι 630, ενώ το προηγούμενο «μαύρο» ρεκόρ ήταν στις 3 Δεκεμβρίου 2020 με 622 διασωληνωμένους ασθενείς.\nΤο τελευταίο εικοσιτετράωρο επιβεβαιώθηκαν 3.465 νέες μολύνσεις της Covid-19, ξεπερνώντας τα 3.227 κρούσματα της 12ης Νοεμβρίου του 2020. Οι εισαγωγές νέων ασθενών με κορωνοϊό στα νοσοκομεία της επικράτειας είναι 406, ενώ ο μέσος όρος εισαγωγών του επταημέρου είναι 449 ασθενείς.\n«Αποπνικτική» η επιδημιολογική εικόνα της Αττικής\nΣτο σύνολο των περιφερειακών ενοτήτων, ο αριθμός των νέων κρουσμάτων είναι υψηλότερος από τον μέσο όρο των 7 τελευταίων ημερών, γεγονός που υποδηλώνει την καλπάζουσα διασπορά του ιού σε ολόκληρη τη χώρα.\nΗ οριακή κατάσταση που καταγράφεται στα νοσοκομεία της Αττικής αντικατοπτρίζεται καθαρά στα επιδημιολογικά δεδομένα, καθώς ο αριθμός νέων μολύνσεων στο Λεκανοπέδιο έχει «εκτοξευθεί».\nΠρος επίταξη ιδιωτών γιατρών για τη στήριξη του ΕΣΥ\nΣε ό,τι αφορά την κατάσταση στα νοσοκομεία, οι αριθμοί είναι αντιπροσωπευπτικοί. Στις 3 Μαρτίου οι νοσηλευόμενοι με κορωνοϊό ανά την επικράτεια ήταν 3.223 ενώ στις 17 Μαρτίου έχουν φτάσει τους 4.648. Ειδικότερα, στην Αττική, οι ασθενείς με Covid-19 στα νοσοκομεία ήταν 1.581 στις 3 Μαρτίου και 2.339 στις 17 Μαρτίου.\nΟ υπουργός Υγείας, Βασίλης Κικίλιας, κάνοντας λόγο για τη «δυσκολότερη καμπή της εξέλιξης της Covid-19» κάλεσε τους ιδιώτες γιατρούς -και συγκεκριμένα πνευμονολόγους, παθολόγους και γενικούς ιατρούς- να συνδράμουν σε αυτή την πολύ δύσκολη μάχη και να στηρίξουν το ΕΣΥ.\n«Είναι μάχη για την ανθρώπινη ζωή, είναι η τιμή στον όρκο του Ιπποκράτη. Το ζητάω ξανά και σήμερα. Οι συμπολίτες μας σας χρειάζονται, η Ελλάδα σάς χρειάζεται και έτσι περιμένουμε τις επόμενες 48 ώρες να κάνετε την προσφορά σας, πράξη αλληλεγγύης».\n«Σε διαφορετική περίπτωση, και αν τουλάχιστον 200 γιατροί των ως άνω ειδικοτήτων δεν ανταποκριθούν στο κάλεσμά μας, θα εισηγηθώ στον Πρωθυπουργό της χώρας τη λήψη του μέτρου της επίταξης υπηρεσιών ιατρών των ανωτέρω ειδικοτήτων, για την κάλυψη των αναγκών του Εθνικού Συστήματος Υγείας», είπε χαρακτηριστικά.\nΠαράλληλα, όπως τόνισε ο υπουργός Υγείας, το ΕΣΥ ενισχύεται ακόμη περισσότερο για να αντέξει στην πίεση την οποία δέχεται. Το Νοσοκομείο Ερυθρός μετατρέπεται σε εξ ολοκλήρου covid νοσοκομείο ενώ το 251 Γ.Ν. Αεροπορίας ενσωματώνεται στο ΕΣΥ για non covid περιστατικά και τμήμα επειγόντων. Ενώ ο ιδιωτικός τομέας παραχωρεί στην Αττική συνολικά 550 κλίνες, από τις οποίες οι 450 είναι non Covid.\nΣυνεδριάζει η Επιτροπή Εμπειρογνωμόνων την Παρασκευή\nΗ εκθετική διασπορά του ιού που αποτυπώνεται καθημερινά πλέον στα επιδημιολογικά δεδομένα, καθιστά την επικείμενη συνεδρίαση της Επιτροπή Εμπειρογνωμόνων της Παρασκευής, την πιο κρίσιμη.\nΟι ειδικοί θα κληθούν να δώσουν τις εισηγήσεις τους στην κυβέρνηση και οι όποιες τυχόν αποφάσεις θα ανακοινωθούν την ίδια μέρα.\nΤο κυβερνητικό επιτελείο σε συνεργασία με την Επιτροπή θέλει να καταρτίσει τον «οδικό χάρτη» για τη σταδιακή χαλάρωση των μέτρων, προκειμένου να δημιουργηθούν «βαλβίδες αποσυμπίεσης» και «έξυπνοι τρόποι» ώστε να υπάρξει ανακούφιση στην κόπωση των πολιτών, αλλά και σταδιακό άνοιγμα της αγοράς.\nΣε πρώτη φάση, πιθανή θεωρείται η άμεση αλλαγή του πλαισίου απαγόρευσης κυκλοφορίας τα Σαββατοκύριακα, ενώ εξετάζονται τρόποι επαναλειτουργίας δραστηριοτήτων με χαμηλό επιδημιολογικό ρίσκο.\nΠαράλληλα, προβληματισμό προκαλεί η μη αναμενόμενη παρέμβαση του καθηγητή Γενετικής του Πανεπιστημίου της Γενεύης, Μανώλη Δερμιτζάκη, ο οποίος τάχθηκε υπέρ της μεταφοράς όλων των δραστηριοτήτων σε εξωτερικούς χώρους, άνοιγμα της εστίασης-επίσης σε εξωτερικούς χώρους- καθώς και την αναστολή όλων των απαγορεύσεων μετακινήσεων.\nΗ καθηγήτρια Πνευμονολογίας – Εντατικής Θεραπείας της Ιατρικής Σχολής του ΕΚΠΑ, Αναστασία Κοτανίδου, μιλώντας στο newsbomb.gr, εμφανίστηκε επιφυλακτική αναφορικά με το ενδεχόμενο ανοίγματος κομμωτηρίων και κέντρων αισθητικής ή ακόμα και επαναλειτουργία του λιανεμπορίου από τέλος Μαρτίου.\nΠάντως, ερωτηθείς σχετικά για το ενδεχόμενο χαλάρωσης μέτρων και το lockdown, ο υπουργός Υγείας Βασίλης Κικίλιας δεν άνοιξε τα χαρτιά του. Περιορίστηκε να δηλώσει: «Δεν έχει ανακαλυφθεί διεθνώς άλλος τρόπος περιορισμού της νόσου πέρα από την μείωση της κινητικότητας [...] Έχουμε εφαρμόσει τα μέτρα αυτά και στη χώρα μας και τα πράγματα είναι καλύτερα όσον αφορά τους θανάτους».


Cerăt - Ξενοδοχεία\nCerăt: Αναζήτηση ξενοδοχείων\nΔείτε ξενοδοχεία για Cerăt στο χάρτη\nCerăt: Εξερευνήστε την πόλη\nCerăt: Πώς είναι αυτό το μέρος;\nΑν θέλετε να ανακαλύψετε ένα νέο μέρος, μπορείτε να πάτε εδώ: Cerăt.Είτε σχεδιάζετε να μείνετε για μια νύχτα είτε για ολόκληρη την εβδομάδα, στη γύρω περιοχή (Cerăt) θα βρείτε καταλύματα που ικανοποιούν τις ανάγκες όλων των ταξιδιωτών. Cerăt: Ρίξτε μια ματιά στον online χάρτη μας στη Hotels.com και βρείτε ξενοδοχεία. Ο χάρτης μας δείχνει όλες τα ξενοδοχεία στις περιοχές και στις γειτονιές γύρω από αυτό το μέρος (Cerăt), επομένως μπορείτε να δείτε πόσο κοντά είστε σε σημεία ενδιαφέροντος και αξιοθέατα. Στη συνέχεια, θα μπορέσετε να κάνετε πιο συγκεκριμένη την αναζήτησή σας στην ευρύτερη περιοχή. Οι καλύτερες προσφορές ξενοδοχείων (Cerăt) είναι εδώ με την εγγύηση χαμηλότερης τιμής μας.\nCerăt: Ποια είναι τα καλύτερα μέρη για τη διαμονή σας εδώ;\nCerăt: Σε αυτό το μέρος θα βρείτε καταλύματα με τιμές που ξεκινούν από 28 EUR. Διαλέξτε μία από τις 38 προσφορές μας και επωφεληθείτε από εκπτώσεις έως και 20%.\nΠαρακάτω θα βρείτε καταλύματα με βάση την κατάταξη σε αστέρια σε αυτό το μέρος (Cerăt) και στη γύρω περιοχή:\nCerăt: Τρόποι μετάβασης σε αυτό το μέρος\nCerăt: Ποιο είναι το πλησιέστερο αεροδρόμιο;\n• 32,6 χλμ. από το κέντρο του προορισμού (Cerăt)\n>Cerăt: Ποια είναι η καλύτερη περίοδος για να επισκεφτείτε αυτό το μέρος;


Σένγκεν: Γαλλία και Γερμανία ζητούν συνοριακούς ελέγχους για έως και τέσσερα χρόνια - STAR FM 933\n6 Αυγούστου 2021 05:29\nΤην επαναφορά των συνοριακών ελέγχων εντός της ζώνης Σένγκεν για τέσσερα χρόνια ζητούν Γαλλία και Γερμανία, μια πρόταση που φαίνεται να έχει τη στήριξη και της Αυστρίας, της Δανία και της Νορβηγίας.\nΕγγραφο που διέρρευσε και παρουσιάζεται από τη βρετανική εφημερίδα «The Guardian» αναφέρει ότι σε «έκτακτες περιπτώσεις» οι χώρες που έχουν υπογράψει τη Συνθήκη Σένγκεν θα πρέπει να έχουν το δικαίωμα να διπλασιάζουν το χρόνο που αυτή τη στιγμή τους επιτρέπεται να επαναφέρουν τους συνοριακούς ελέγχους στα σύνορά τους.\n«Ζητάμε από την Κομισιόν να συγγράψει νομοθεσία με στόχο την τροποποίηση των διατάξεων… Που θα επιτρέπει στα κράτη-μέλη να επαναφέρουν τα εσωτερικά τους σύνορα για χρονικές περιόδους μεγαλύτερες από αυτές που προβλέπονται σήμερα» αναφέρει χαρακτηριστικά το έγγραφο.\nΗ Συνθήκη Σένγκεν επιτρέπει στα κράτη-μέλη να επαναφέρουν τα εσωτερικά τους σύνορα και να προχωρούν σε ελέγχους ταυτοτήτων για έξι μήνες και μόνο εάν υπάρχει «σοβαρός κίνδυνος για την εσωτερική ασφάλεια».\nΗ περίοδος αυτή μπορεί να επεκταθεί ανά εξάμηνα, για χρονικό διάστημα που δεν ξεπερνάει τα δύο έτη.\nΦωτογραφία: Intime news/ ΛΙΑΚΟΣ ΓΙΑΝΝΗΣ\nΤον Σεπτέμβριο του 2015, στο απόγειο της μεταναστευτικής κρίσης, Γερμανία, Αυστρία, Δανία, Σουηδία και Νορβηγία επανέφεραν τους συνοριακούς ελέγχους. Σύμφωνα με την ισχύουσα νομοθεσία, όμως, τον Νοέμβριο θα πρέπει να επιστρέψουν στο καθεστώς που ίσχυε μέχρι τότε.\nΤα κράτη που υπογράφουν την πρόταση προς την Κομισιόν ισχυρίζονται ότι η μεταναστευτική κρίση έχει τεθεί υπό έλεγχο αλλά οι τρομοκρατικές απειλές δικαιολογούν την παραμονή των συνοριακών ελέγχων σε ορισμένες περιπτώσεις.\nΤα σημερινά χρονικά πλαίσια, όπως τονίζεται στο έγγραφο, «δεν ανταποκρίνονται στις ανάγκες μιας μακροχρόνιας τρομοκρατικής απειλής».\nΟ Ευρωπαίος Επίτροπος για την Μετανάστευση Δημήτρης Αβραμόπουλος, που στο παρελθόν είχε δηλώσει ότι η κατάσταση πρέπει να επιστρέψει στην κανονικότητα, δήλωσε σήμερα μετά από συνάντηση με τους υπουργούς Εσωτερικών στις Βρυξέλλες ότι «κατανοεί τις ανησυχίες των χωρών».\n«Ο Κομισιόν αντιλαμβάνεται τις νέες προκλήσεις ασφαλείας που έχουν εμφανιστεί τα τελευταία χρόνια, όπως διαφαίνονται από τα πρόσφατα τρομοκρατικά χτυπήματα στη Βαρκελώνη και την πόλη Τούρκου» δήλωσε ο κ. Αβραμόπουλος, παραδεχόμενος ότι ορισμένες από τις προβλέψεις της Σένγκεν για τα σύνορα πιθανώς να μην έχουν προσαρμοστεί επαρκώς στις εξελισσόμενες προκλήσεις.\nΤο ενδεχόμενο να ανανεωθούν αναμένεται να συζητηθεί αργότερα μέσα στον μήνα.\nΟ Γάλλος υπουργός Εσωτερικών Gérard Collomb δήλωσε ότι είχε εγείρει το θέμα πριν από αρκετό καιρό κατά τη διάρκεια συνάντησής του με τον Γερμανό ομόλογό του. «…Και από αυτά που ακούω από τον επίτροπο, όντως θέλει να κάνει την Σένγκεν πιο ευέλικτη, για να μας επιτρέψει να προστατεύουμε τα σύνορά μας από την τρομοκρατία» είπε ο ίδιος.\nΟ πρόεδρος της Κομισιόν, Ζαν Κλοντ Γιούνκερ, που στις αρχές της εβδομάδας ζήτησε να διευρυνθεί η ζώνη Σένγκεν και να συμπεριληφθούν Ρουμανία και Βουλγαρία, είπε την Πέμπτη ότι αυτοί που επωφελούνται περισσότερο από τα ανοιχτά σύνορα είναι οι Ευρωπαίοι πολίτες.\n«Είναι αλήθεια ότι κατά διαστήματα οι τρομοκράτες επωφελούνται από τη Σένγκεν αλλά βασικά επωφελούνται οι Ευρωπαίοι πολίτες» είπε ο πρόεδρος της Κομισιόν, και συμπλήρωσε: «Μας λένε ότι ανοίγουμε τα σύνορα στους τρομοκράτες. Όχι, ανοίγουμε τα σύνορα για τους τουρίστες».


Opinions - Απόλλωνας Νάξου: Ζουν ψυχές, δεν είναι (κομματικό) παιχνίδι | Naxos Press | Η ολοκληρωμένη ηλεκτρονική εφημερίδα Νάξου, Μικρών Κυκλάδων, Κυκλάδων\nΒρίσκεστε εδώ:Naxos Press » Opinions » Απόλλωνας Νάξου: Ζουν ψυχές, δεν είναι (κομματικό) παιχνίδι\nΑπόλλωνας Νάξου.. Ένας από τους ωραιότερους οικισμούς στην βορειοανατολική πλευρά της Νάξου. Το λιμάνι που για χρόνια αποτελούσε σημείο αναφοράς της Κυριακάτικης εξόδου των κατοίκων στην ορεινή Νάξο, που απολάμβαναν μία βόλτα στη θάλασσα. Το λιμάνι που έως την δεκαετία του 60 έδινε οικονομική ανάσα σε όλα τα χωριά που έψαχναν έξοδο διά θαλάσσης αντί να κατέβουν στην πόλη. Και βέβαια, λόγω του Κούρου, ένα από τα πιο γνωστά τουριστικά θέρετρα του νησιού… Όμως, με το πέρασμα του χρόνου, ο Απόλλωνας άρχισε να χάνει την λάμψη του.\nΤο σμυρίγλι χάθηκε, οι κάτοικοι της ορεινής Νάξου δεν μπορούσαν να κατεβαίνουν κάθε Κυριακή για ψαράκι στο λιμάνι και συν τοις άλλοις, οι μόνιμοι κάτοικοι του Απόλλωνα είδαν ως λύση την μετακίνηση στην Αθήνα ή στην Χώρα της Νάξου.\nΚαι έμειναν αυτοί που φυλάνε τις Θερμοπύλες. Χωρίς κυματοθραύστη στο λιμάνι με αποτέλεσμα το χειμώνα η θάλασσα να μπαίνει στα καταστήματά τους, με ελάχιστη αρωγή από το Δήμο, είτε αυτός ήταν της Δρυμαλίας, είτε ο Καλλικρατικός Νάξου και Μικρών Κυκλάδων..\nΚαι το καλοκαίρι, είχαμε τα καλύτερα. Την κρατική εισβολή των εφοριακών. Λες και όλα τα κακά της Ελλάδας εντοπίζονταν εκεί. Οι κάτοικοι παλεύουν κόντρα σε θεούς και δαίμονες. Με δρόμους που θυμίζουν κάτι από ειδικές αγώνων 4χ4. Με τους επισκέπτες να μην βρίσκουν τον οικισμό γιατί δεν υπάρχουν οι σωστές πινακίδες και με το Δήμο να τους κοιτάζει από … απόσταση. Ψέματα, τους θυμάται σε κάθε εκλογική μάχη. Όταν όμως γίνεται αντικείμενο αντιπαράθεσης. Ποιος έκανε τα λιγότερα για αυτούς τους ανθρώπους.\nΌπως και τα ΜΜΕ που τους θυμόμαστε όταν έχουμε εθνική εορτή κι αυτό γιατί είναι viral η παρέλαση με τους δύο ή τρεις μαθητές.. Α και όταν έχει συμβεί κάτι άσχημο.\nΤις τελευταίες ημέρες και πάλι ο Απόλλωνας στο επίκεντρο. Για τα λύματα. Και πάλι, όλοι θυμόμαστε τον πανέμορφο αυτόν οικισμό. Αλλά με αρνητικό τρόπο. Και λογικό είναι οι κάτοικοι να ενοχλούνται. Όλο το χρόνο ζουν στην ανωνυμία. Παλεύουν για να σταθούν όρθιοι… Μήπως ήρθε η ώρα να δούμε και την άλλη πλευρά; Τη φωτεινή… Αυτή που αναδεικνύει τον προορισμό και δίνει ελπίδα ζωής στις ψυχές που κατοικούν στον Απόλλωνα….\nΤους το οφείλουμε, από τη στιγμή που δεν κάνουμε επί της ουσίας τίποτα άλλο απ ότι έχουν ανάγκη ώστε να ζουν με άνεση και κυρίως να έχουν κίνητρο παραμονής στο σπίτι τους\nΜε την πανδημία να περνάει στη 2η φάση της και να χτυπάει την πόρτα των Κυκλάδων πιο δυνατά από ποτέ, καλό να είναι να σκεφτόμαστε ότι δεν είμαστε...\nΤις τελευταίες ημέρες διαπιστώνουμε ότι οι υποδομές της Νάξου είναι αδύναμες να προσφέρουν υπηρεσίες στους επισκέπτες και τους μόνιμους κατοίκους του...


Αμφίβολος ο Μιλιένοβιτς για Δόξα Λευκάδας - ΠΑΟΚ - SPORT 24\nΑμφίβολος ο Μιλιένοβιτς για Δόξα Λευκάδας\nΕπιμέλεια: Αλέξανδρος Τρίγκας Δημοσίευση: 06 Οκτ. 2016 17:56\nΜε δύο πολύ σημαντικά προβλήματα ενδέχεται να παρουσιαστεί ο ΠΑΟΚ στην πρεμιέρα της Basket League απέναντι στη Δόξα Λευκάδας (8/10, 17:00), αφού αμφίβολη είναι η συμμετοχή των Νέναντ Μιλιένοβιτς και Βαγγέλη Μαργαρίτη.\nΟ αποκλεισμός από τη συνέχεια του Κυπέλλου Ελλάδος είναι το μικρότερο κακό για τον ΠΑΟΚ, ο οποίος είδε τον Νέναντ Μιλιένοβιτς να αποχωρεί τραυματίας από το ΟΑΚΑ. Ο νεαρός πλεϊμέικερ υποβλήθηκε το πρωί της Πέμπτης (6/10) σε εξετάσεις, οι οποίες έδειξαν πως αντιμετωπίζει πρόβλημα στον αστράγαλο.\nΔεν είναι βέβαια ακόμη σαφές αν αυτό το πρόβλημα μπορεί να του στερήσει τη συμμετοχή στην πρεμιέρα της Basket League με τη Δόξα Λευκάδας (8/10, 17:00). Όσο πονάει όμως, τόσο μειώνονται οι πιθανότητες να δώσει το "παρών" στον αγώνα με τους νεοφώτιστους. Από την πλευρά του, ο Βαγγέλης Μαργαρίτης εξακολουθεί να αισθάνεται ενοχλήσεις στο γόνατο, όντας κι αυτός κάτι παραπάνω από αμφίβολος για το Σάββατο (8/10, 17:00).\nΑμφότερες περιπτώσεις θα ξεκαθαρίσουν την Παρασκευή (7/10) μετά το τέλος της πρωινής προπόνησης, αφού εν συνεχεία η αποστολή θα αναχωρήσει με προορισμό το νησί του Ιονίου.


Αδειοδοτημένοι και ρυθμιζόμενοι ιστότοποι στοιχημάτων | Betopolis\nΑδειοδοτημένοι και ρυθμιζόμενοι ιστότοποι στοιχημάτων\nΣτην Ελλάδα ο ΟΠΑΠ είναι εκείνος που έχει το μονοπώλιο του αθλητικού στοιχήματος όσον αφορά τα επίγεια πρακτορεία, στο σύνολο της ελληνικής επικράτειας. Μόνο ο Οργανισμός έχει το δικαίωμα να δέχεται αθλητικά στοιχήματα και ουσιαστικά αποτελούσε το μοναδικό μέσο για να παίξει κανείς στοίχημα γενικότερα μέχρι την έλευση και την ευρύτατη διάδοση του διαδικτύου.\nΣτο διαδίκτυο τα πράγματα είναι κάπως διαφορετικά, καθώς δικαίωμα παροχής αθλητικού στοιχήματος έχουν και άλλοι αδειοδοτημένοι και ρυθμιζόμενοι ιστότοποι στοιχημάτων. Τα πράγματα ήταν πολύ αόριστα τις πρώτες δύο δεκαετίες λειτουργίας των αθλητικών και στοιχηματικών ιστότοπων. λόγω της έλλειψης συγκεκριμένου νομοθετικού πλαισίου στην Ελλάδα, αλλά και γενικότερα στον κόσμο. Τα πάντα ήταν αόριστα για το πώς λειτουργούσαν οι στοιχηματικοί ιστότοποι, ποιος τους έλεγχε, ποιος θα μπορούσε να έχει πρόσβαση σε αυτούς κλπ. Το διαδίκτυο ήταν ούτως ή άλλως ένα νέο μέσο που έφερνε καινούργιες υπηρεσίες και καινούργια δεδομένα στον πλανήτη. Ήταν λογικό να μην υπάρχουν συγκεκριμένοι κανόνες και νομικά πλαίσια από την πρώτη στιγμή. Ωστόσο, γενικά το καθεστώς αυτό διατηρήθηκε για πολλά χρόνια. Τουλάχιστον για 20 χρόνια μπορούσε κανείς να παίξει σε με αδειοδοτημένους και ρυθμιζόμενους ιστότοπους στοιχημάτων στην Ελλάδα. Κάποιες φορές αυτό γινόταν χωρίς προβλήματα και κάποιες άλλες φορές πάλι με διάφορα «παρατράγουδα». Αρκετοί παίκτες έπεσαν θύματα κάποιας απάτης και έχασαν χρήματα ή δεν κατάφεραν ίσως να πάρουν στα χέρια τους τα κέρδη τους.\nΑθλητικό στοίχημα, καζίνο & πόκερ\n1 Η ρύθμιση της αγοράς το 2011\n2 Οι προσωρινές άδειες στους ιστότοπους στοιχημάτων\n3 Τι ακριβώς σημαίνει πως μία ιστοσελίδα στοιχήματος είναι αδειοδοτημένη\n4 Η αλλαγή του νομοθετικού πλαισίου το 2021\n5 Χρήσιμες ερωτήσεις και απαντήσεις για τους αδειοδοτημένους και ρυθμιζόμενους ιστότοπους στην Ελλάδα\n5.1 Τι χρειάζεται για να κάνω την εγγραφή μου σε μία στοιχηματική ιστοσελίδα στην Ελλάδα;\n5.2 Είναι ασφαλή τα προσωπικά μου στοιχεία και τα στοιχεία των καρτών μου;\nΗ ρύθμιση της αγοράς το 2011\nΤο 2011 αποτελεί μία κομβική ημερομηνία για τους ιστότοπους στοιχημάτων και τα online καζίνο στην Ελλάδα. Τη συγκεκριμένη χρόνια άρχισε να ισχύει ένα συγκεκριμένο νομοθετικό πλαίσιο, που αφορά την λειτουργία, την εποπτεία, τον έλεγχο και γενικά ότι έχει να κάνει με τα τυχερά παιχνίδια στο διαδίκτυο, αλλά και γενικότερα και εκτός διαδικτύου. Λίγο πιο πριν είχε δημιουργηθεί η Επιτροπή Εποπτείας και Ελέγχου Παιγνίων (ΕΕΕΠ). Αναφερόμαστε στην αρμόδια αρχή, η οποία συστήθηκε για τη διαχείριση όλων αυτών των ρυθμιστικών απαιτήσεων και για τη νέα εποχή του στοιχήματος στην Ελλάδα.\nΟι προσωρινές άδειες στους ιστότοπους στοιχημάτων\nΗ ΕΕΕΠ δημοσίευσε διαγωνισμό που αφορούσε την χορήγηση άδειας για την πραγματοποίηση διαδικτυακών αθλητικών στοιχημάτων και άλλων τυχερών παιχνιδιών μέσω διαδικτύου. Μόνο μέσω της συγκεκριμένης διαδικασίας θα μπορούσαν πλέον οι ενδιαφερόμενες εταιρίες να προσφέρουν τις υπηρεσίες τους στην Ελλάδα. Πιο συγκεκριμένα, 24 ήταν οι εταιρείες που φρόντισαν σε πρώτη φάση να εξασφαλίσουν άδεια λειτουργίας, με πολλές όμως από αυτές ποτέ να μην δραστηριοποιηθούν τελικά στην ελληνική αγορά. Κάποιες άλλες πάλι ξεκίνησαν από την πρώτη στιγμή τη λειτουργία τους στην Ελλάδα και μάλιστα πολλές από αυτές υπάρχουν ακόμα και σήμερα, συνεχίζοντας για πάνω από μία δεκαετία να προσφέρουν τις υπηρεσίες τους στους Έλληνες παίκτες του στοιχήματος και των τυχερών παιχνιδιών γενικότερα.\nΓια πολλά χρόνια το καθεστώς, ωστόσο, δεν ήταν και τόσο απόλυτα καθορισμένο. Ναι μεν κάποιες ιστοσελίδες είχαν εξασφαλίσει άδειες λειτουργίας στην Ελλάδα, αλλά οι άδειες αυτές παρέμεναν προσωρινές και το νομικό πλαίσιο άλλαξε πάρα πολλές φορές, τόσο σε ζητήματα φορολόγησης, όσο και σε ρυθμιστικά και σε διαχειριστικά θέμα. Αυτό δεν δημιούργησε τόσα πολλά προβλήματα στον ίδιο τον παίκτη του στοιχήματος στην Ελλάδα, αλλά οι συγκεκριμένες αλλαγές και το αόριστο σίγουρα καθεστώς, εμπόδισε πιο πολλές στοιχηματικές ιστοσελίδες να θελήσουν να επενδύσουν στην Ελλάδα.\nΤι ακριβώς σημαίνει πως μία ιστοσελίδα στοιχήματος είναι αδειοδοτημένη\nΟι άδειες που δίνονται στις στοιχηματικές ιστοσελίδες στην Ελλάδα συνεπάγονται κάποια δικαιώματα, αλλά παράλληλα και υποχρεώσεις από την πλευρά, τόσο του δημοσίου, όσο και τον ιστοσελίδων. Το ελληνικό δημόσιο δίνει τη δυνατότητα στις αδειοδοτημένες ιστοσελίδες να έχουν δραστηριότητα στην Ελλάδα και αντίστοιχα αποτρέπει όσες άλλες από αυτές δεν έχουν εξασφαλίσει άδεια, να μπορούν να προσφέρουν τις υπηρεσίες τους. Αυτό κάνει πιο ανταγωνιστικό το περιβάλλον για τις αδειοδοτημένες ιστοσελίδες, καθώς ο ανταγωνισμός είναι μικρότερος, σε μία αγορά που έχει πραγματικά πολύ μεγάλη ζήτηση. Υπάρχουν χιλιάδες παίκτες στην Ελλάδα που ασχολούνται με το αθλητικό στοίχημα online. Η αρμόδια ρυθμιστική αρχή, η ΕΕΕΠ έχει ζητήσει από τους παρόχους υπηρεσιών διαδικτύου να μπλοκάρουν την πρόσβαση σε όσους ιστότοπους αθλητικού στοιχήματος δεν διαθέτουν νόμιμη άδεια λειτουργίας στην Ελλάδα. Συγκεκριμένα, η επιτροπή έχει δημιουργήσει μία μαύρη λίστα, στην οποία τοποθετεί όλες αυτές τις υπόλοιπες ιστοσελίδες.\nΗ πρόσβαση σε αυτές τις ιστοσελίδες της μαύρης λίστας θεωρείται παράνομη και μπλοκάρεται. Έτσι, όταν ένας χρήστης στην Ελλάδα προσπαθήσει να μπει από τον υπολογιστή του ή από κάποια φορητή συσκευή στις ιστοσελίδες αυτές, θα διαπιστώσει πως δεν έχει πρόσβαση όταν συνδέεται από την Ελλάδα. Βέβαια, δεν είναι εφικτό να μπλοκαριστεί το σύνολο των ιστοσελίδων στοιχήματος στον κόσμο, καθώς υπάρχουν πραγματικά δεκάδες χιλιάδες τέτοιες ιστοσελίδες. Η μαύρη λίστα, ωστόσο, της ΕΕΕΠ διευρύνεται κάθε τόσο κι όλο και περισσότερες ιστοσελίδες προστίθεται σε αυτές, στις οποίες οι Έλληνες παίκτες δεν έχουν πλέον πρόσβαση.\nΑπό την πλευρά του παίκτη το γεγονός αυτό της αδειοδότησης, δηλαδή και της ρύθμισης της αγοράς είναι θετικό. Μπορεί μεν οι επιλογές του να περιορίζονται αριθμητικά, όμως μπορεί να ξέρει και να είναι σίγουρος πως οι ιστοσελίδες με άδεια είναι πιο ποιοτικές και το κυριότερο ελέγχονται από το ελληνικό δημόσιο. Στο παρελθόν ήταν πάμπολλες οι περιπτώσεις αυθαιρεσιών και περιπτώσεων απάτης από διάφορες ιστοσελίδες στοιχήματος στο διαδίκτυο. Κανείς δεν μπορούσε να είναι σίγουρος στο πρόσφατο σχετικά παρελθόν πως θα καταφέρει να πάρει τα λεφτά του, πως θα του απαντούσαν στα αιτήματα του και θα τηρούσαν τις δεσμεύσεις τους, όσον αφορά τις υποχρεώσεις που έχει ο πάροχος της υπηρεσίας. Όλα αυτά είναι δεδομένα με τις αδειοδοτημένες ιστοσελίδες στοιχήματος. Ο παίκτης έχει τη δυνατότητα να υποβάλει τα παράπονα του ηλεκτρονικά και να ζητήσει τη μεσολάβηση της ΕΕΕΠ.\nΕπιπλέον, οι αδειοδοτημένες ιστοσελίδες στοιχήματος αποφεύγουν να έρθουν σε κόντρα με τους παίκτες, γιατί κινδυνεύουν ακόμα και να χάσουν την άδεια λειτουργίας τους ή να τους επιβληθεί κάποιο ιδιαίτερα βαρύ πρόστιμο, το οποίο σίγουρα δεν θα ήθελαν να πληρώσουν. Παράλληλα, η ΕΕΕΠ επιβάλλει συγκεκριμένους κανόνες και διαδικασίες τους αδειοδοτημένους ιστότοπους στοιχήματος, ενώ φροντίζει να πραγματοποιεί συστηματικούς ελέγχους, ώστε το νομοθετικό πλαίσιο να τηρείται απόλυτα.\nΗ αλλαγή του νομοθετικού πλαισίου το 2021\nΑλλαγές στο νομοθετικό πλαίσιο, όσον αφορά τη διαδικασία εξασφάλισης άδειας λειτουργίας είχαμε δέκα χρόνια μετά την πρώτη ρύθμιση της ελληνικής αγοράς του στοιχήματος στο διαδίκτυο. Μετά από μία δεκαετία, λοιπόν, ρυθμίστηκε το ζήτημα με την προσωρινή ή την μόνιμη πλέον ισχύ των αδειών, κάνοντας πιο ελκυστική αυτή τη φορά επενδυτικά την ελληνική αγορά. Συγκεκριμένα, οι νέες άδειες λειτουργίας σε εταιρίες στοιχήματος μέσω διαδικτύου στην Ελλάδα άρχισαν να δίνονται από το καλοκαίρι του 2021, τόσο σε ιστοσελίδες που διέθεταν ήδη άδεια, όσο και σε νέες ιστοσελίδες, οι οποίες ουσιαστικά για πρώτη φορά έκαναν την εμφάνισή τους νόμιμα στην Ελλάδα.\nΓια τους παίκτες του στοιχήματος, η αλλαγή αυτή ίσως να οδηγήσει κάποιες ιστοσελίδες να φύγουν από την ελληνική αγορά, αλλά μάλλον, όπως επισημαίνουν οι ειδικοί, αυτό που είναι πιο πιθανό να συμβεί είναι τελικά οι επιλογές να αυξηθούν και να τις δούμε να πολλαπλασιαστούν. Παράλληλα, δημιουργούνται και υιοθετούνται νέα τεχνολογικά συστήματα, τα οποία και κάνουν ακόμα πιο εύκολο τον έλεγχο των στοιχηματικών ιστοσελίδων, μέσω διασύνδεσης των ηλεκτρονικών τους συστημάτων με εκείνα που διαθέτει αντίστοιχα το ελληνικό δημόσιο. Αυτό θα παρέχει ακόμα μεγαλύτερη εξασφάλιση και ασφάλεια στους Έλληνες παίκτες του στοιχήματος, καθώς και έλεγχο σε οικονομικά και σε φορολογικά ζητήματα, για την αποφυγή φοροδιαφυγής για παράδειγμα από την πλευρά των στοιχηματικών ιστοσελίδων. Σε γενικές γραμμές, από το 2021 και μετά φαίνεται πως η αγορά του διαδικτυακού στοιχήματος θα είναι ακόμα πιο ενδιαφέρουσα και βελτιωμένη με περισσότερους αδειοδοτημένους και ρυθμιζόμενους ιστότοπους στον τομέα του αθλητικού στοιχήματος.\nΧρήσιμες ερωτήσεις και απαντήσεις για τους αδειοδοτημένους και ρυθμιζόμενους ιστότοπους στην Ελλάδα\nΠώς μπορώ να είμαι σίγουρος πως μία ιστοσελίδα στοιχήματος έχει άδεια λειτουργίας;\nΜόλις επισκεφτείς την κεντρική της ιστοσελίδα, θα πρέπει στο υποσέλιδο (στο κάτω μέρος της σελίδας) να δεις μια ειδική αναφορά, η οποία θα αναφέρεται στην αρχή αδειοδότησης της συγκεκριμένης εταιρείας (πχ. UKGC, MGA κλπ) και την αναφορά ότι απαγορεύεται η συμμετοχή στα παίγνια σε άτομα κάτω των 21 ετών. Θα πρέπει επίσης να υπάρχει συγκεκριμένη αναφορά στον εθισμό στα τυχερά παιχνίδια και στο ΚΕΘΕΑ και πάνω από όλα αναφορά πως η αρμόδια αρχή για την εποπτεία ενεργούς εμπορικής επικοινωνίας είναι η ΕΕΕΠ. Επίσης η ιστοσελίδα της στοιχηματικές εταιρείας θα πρέπει να έχει κατάληξη .gr.\nΤι χρειάζεται για να κάνω την εγγραφή μου σε μία στοιχηματική ιστοσελίδα στην Ελλάδα;\nΘα πρέπει να δώσετε κάποια προσωπικά σας στοιχεία σε μία φόρμα που θα συμπληρώσετε κατά την εγγραφή (πχ. όνομα, διεύθυνση, τηλέφωνο και email). Στη συνέχεια είναι απαραίτητο να στείλετε ένα αντίγραφο της ταυτότητάς σας και ένα λογαριασμό Κύμης ωφέλειας στο όνομά σας για Να αποδείξετε τη διεύθυνσή σας. η συγκεκριμένη διαδικασία είναι απαραίτητη σε όλους.\nΕίναι ασφαλή τα προσωπικά μου στοιχεία και τα στοιχεία των καρτών μου;\nΕίναι ασφαλή εφόσον μιλάμε για νόμιμες στοιχηματικές ιστοσελίδες στην Ελλάδα. Υπάρχει συγκεκριμένο νομοθετικό πλαίσιο όσον αφορά την χρήση και την αποθήκευση των συγκεκριμένο στοιχείων. Εάν μιλάμε όμως για κάποια άλλη στοιχηματική ιστοσελίδα, η οποία δεν βρίσκεται σε καθεστώς ρύθμισης και δεν έχει νόμιμη άδεια λειτουργίας στην Ελλάδα, τα πράγματα είναι διαφορετικά. Παρότι υπάρχουν αξιόλογες στοιχηματικές ιστοσελίδες οι οποίες δεν έχουν άδεια λειτουργίας στην Ελλάδα, αυτές σίγουρα θα προστατεύσουν τα στοιχεία σας και θα τα κρατήσουν απόρρητα. Υπάρχουν αντίστοιχα και πολλές άλλες όμως, που θα τα χρησιμοποιήσουν δίχως κανέναν ενδοιασμό, για διάφορους λόγους, από διαφημιστικούς έως και παράνομους. Η μεγαλύτερη εγγύηση που έχετε είναι να παίζετε σε αδειοδοτημένους και ρυθμιζόμενους ιστότοπους στοιχημάτων.


Από τον Πρώιμο Φιλελευθερισμό στο Κοινωνικό Κράτος Δικαίου | Ε.Α.Ν.Δ.Α.\nΙστορικά, ο φιλελευθερισμός ως πολιτική ιδεολογία εμφανίζεται με την άνοδο της αστικής τάξης, οπότε και η «ελέω θεού» μοναρχική εξουσία καθίσταται πλέον αδιανόητη. Οι ολοένα και εντονότερες διεκδικήσεις των αστών είχαν σαν αποτέλεσμα τη μετάβαση από την απολυταρχία στο συνταγματικό κράτος, από τη μοναρχία στην αντι-προσωπευτική δημοκρατία. Έχοντας δε κατά νου τον απάνθρωπο χαρακτήρα των μεσαιωνικών κυρίως κρατών, έντονη είναι πλέον η επιθυμία για απόλυτη αποχή του συνταγματικού κράτους από κάθε πτυχή της ιδιωτικής ζωής των πολιτών. Η σχετική επιθυμία μετουσιώθηκε αρχικά στη γαλλική Διακήρυξη των Δικαιωμάτων του Ανθρώπου και του Πολίτη (1789) και, κυρίως, στο Ομοσπονδιακό Σύνταγμα των ΗΠΑ (1787). Εξέχουσα θέση κατέχουν οι ατομικές ελευθερίες, ενώ οι όποιες κοινωνικές αξιώσεις για κρατική παρέμβαση είναι περιορισμένες έως ανύπαρκτες. Είναι η εποχή του λεγόμενου πρώιμου φιλελευθερισμού. Πρόκειται, δηλαδή, για το κράτος δικαίου στην καθαρή του μορφή, όπως αυτό κυριάρχησε στον ευρωπαϊκό χώρο του 19ου αιώνα και που στην Αμερική εξακολουθεί ως έχει μέχρι και σήμερα.\nΣε αντίθεση, όμως, απ’ ό,τι συμβαίνει στις ΗΠΑ, οι σύγχρονες δυτικο-ευρωπαϊκές κοινωνίες θεωρούν τον πρώιμο αυτόν φιλελευθερισμό, κατά κάποιον τρόπο, ξεπερασμένο, ως μη δυνάμενο πλέον να ανταποκριθεί ικανοποιητικά στις ανάγκες των σύγχρονων πολιτών. Το κράτος θεωρείται σήμερα όχι πια ως δυνάστης από τον οποίον αποζητούμε την απόλυτη αποστασιοποίηση ή την αποχή, αλλά ως μια πολιτικά οργανωμένη κοινωνία, όπου η ανθρώπινη αξία καθίσταται πλέον όχι μόνο αντικείμενο σεβασμού (=αποχή) αλλά και προστασίας (=παρέμβαση). Τα ατομικά δικαιώματα αποβάλλουν τον «ατομικιστικό» τους χαρακτήρα και αποκτούν κοινωνικό προσανατολισμό. Η άσκησή τους δεν μπορεί να είναι πλέον ανεξέλεγκτη αλλά επιδέχεται σημαντικούς περιορισμούς κοινωνικού κυρίως χαρακτήρα. Ξεπερασμένη είναι αντίστοιχα και η διάκριση του δικαίου σε δημόσιο και ιδιωτικό, αφού και ένα μεγάλο μέρος των κανόνων του ιδιωτικού δικαίου αποτελεί αναγκαστικό δίκαιο, ενώ και τα ατομικά δικαιώματα «τριτενεργούν», όπου αυτό είναι δυνατό, και στις σχέσεις μεταξύ ιδιωτών.\nΟ γνήσιος φιλελευθερισμός είναι, κατά συνέπεια εκ φύσεως κοινωνικός και ριζοσπαστικός στο θέμα της καταπολέμησης των κοινωνικο-οικονομικών ανισοτήτων. Στον φιλελευθερισμό, η οικονομία της αγοράς δεν είναι το παν. Απέναντι δε στον στυγνό καπιταλισμό, προτείνεται και τελικά επιβάλλεται εκ των πραγμάτων η κοινωνική αλληλεγγύη. Διότι, ο καπιταλισμός, έτσι τουλάχιστον όπως λειτουργεί σήμερα, θέτει σε κίνδυνο την ίδια την ανοιχτή κοινωνία, καθώς ευνοεί τη δημιουργία ολιγοπωλίων και μονοπωλίων, κάτι που ούτε την ελεύθερη αγορά ευνοεί ούτε συμβιβάζεται με την ουσία του οικονομικού φιλελευθερισμού. Διότι, η συγκέντρωση τεράστιας οικονομικής δύναμης στα χέρια λίγων έχει ως αποτέλεσμα:\nΤο φιλελεύθερο κράτος είναι ένα αποτελεσματικό κράτος πρόνοιας και δικαίου. Παρέχει στον πολίτη πραγματικά καλά σχολεία και νοσοκομεία. Είναι αρωγός του πολίτη, του εξασφαλίζει την ασφάλεια, του εμπνέει εμπιστοσύνη και είναι σε θέση να προσφέρει λύσεις στα μικρά και μεγάλα προβλήματα της καθημερινής ζωής.\n[i]Ασκούμενος Δικηγόρος, Μεταπτυχιακός Φοιτητής Δημοσίου Δικαίου.[/i][/size]


ΜΙΚΕΛΗΣ ΑΒΛΙΧΟΣ΄΄ Ο ΑΝΑΡΧΙΚΟΣ ΚΕΦΑΛΟΝΙΤΗΣ ΠΟΙΗΤΗΣ του Γιάννη Στελλάτου ~ ΕΠΤΑΝΗΣΟΣ ΠΟΛΙΤΕΙΑ\nΜΙΚΕΛΗΣ ΑΒΛΙΧΟΣ΄΄ Ο ΑΝΑΡΧΙΚΟΣ ΚΕΦΑΛΟΝΙΤΗΣ ΠΟΙΗΤΗΣ του Γιάννη Στελλάτου\n“Ωραία τα λες, μας συγκινεί βαθιά η ομιλία σου, αλλά μας βάζει εις πειρασμό η στρογγυλή κοιλία σου.” (Είς προγάστορα ιεροκύρηκα)\nΜικέλης (Μιχαήλ) Άβλιχος ήταν σατιρικός ποιητής. Γεννήθηκε από εύπορους γονείς στο Ληξούρι της Κεφαλονιάς το 1844 και σπούδασε στο εκεί Πετρίτσειο Γυμνάσιο και μετά στην Ελβετία στο Πανεπιστήμιο της Βέρνης. Από την παιδική του ηλικία βρέθηκε σε ένα περιβάλλον όπου δέχτηκε την επίδραση του ποιητή Ανδρέα Λασκαράτου και αργότερα στην εφηβική του ηλικία των αναρχικών Πατρινών ριζοσπαστών όπως ο Ανδρέας Μομφεράτος. Ενθουσιάζεται με τον αγώνα τους και συνδέεται φιλικά μαζί τους. Στη Bέρνη κατά τη διάρκεια των σπουδών του έρχεται ακόμη πιο κοντά με τις αναρχικές ιδέες, γνωρίζει προσωπικά τον Mιχαήλ Mπακούνιν και γίνεται φίλος του, ενώ γίνεται και μέλος της A' Διεθνούς.\nΚατά μία (ανεξακρίβωτη) πληροφορία, συμμετείχε στα γεγονότα της Παρισινής Κομμούνας.\nΜετά το τέλος των σπουδών του, έζησε κάποια χρόνια στο Παρίσι, την Ζυρίχη και την Βενετία.\nTο 1872 επέστρεψε για λίγο στην Κεφαλλονιά, με αρκετές γνώσεις και διάθεση για επαναστατική δράση. Τότε γνωρίσθηκε και συνεργάσθηκε για ένα διάστημα με τον Παναγιώτη Πανά και τον Aριστοτέλη Bαλαωρίτη, που και αυτός είχε επηρεασθεί αρχικά από τις αναρχικές ιδέες, αλλά τις “ξέχασε” κατόπιν όταν εξελέγη βουλευτής Επτανήσων. Ξαναφεύγει για την Ευρώπη και το 1877 σε ηλικία 34 χρονών, επιστρέφει οριστικά στην Ελλάδα. Αρχικά για λόγους υγείας μένει ένα διάστημα στην Κέρκυρα ενώ αργότερα εγκαταστάθηκε μόνιμα πιά στο Ληξούρι. Όταν επέστρεψε στην πατρίδα του, συνέχισε και συμπλήρωσε την ποίηση του συμπατριώτη του Λασκαράτου, εστιάζοντας την λεπτή ειρωνεία του στον αγώνα κατά της κοινωνικής αδικίας, της θρησκοληψίας, της\nπλουτοκρατίας και του πολέμου.\nΗ πολιτική και κοινωνιολογική εγκυκλοπαίδεια του Ανεξάρτητου, (Αθήνα 1934,) στη σελίδα 18 γράφει για τον ποιητή: "Σατιρικός ποιητής γεννηθείς εν Ληξούρι Κεφαλληνία το 1844.Εσπούδασεν εν Βέρνη, όπου συνεδέθη μετά του ιδρυτού του νεωτέρου αναρχισμού Μπακούνιν, όστις είχε τότε μεγάλην επιρροήν μεταξύ των φοιτητικών κύκλων της Βέρνης.\nΑι αναρχικαί και επαναστατικαί ιδέαι του Μπακούνιν επέδρασαν μεγαλώς επί του Αβλίχου, του οποίου η ποίησης φέρει έκδηλον την επίδρασιν αυτήν.Είναι αντάξιος συνεχιστής του συμπατριώτου του Ανδρέα Λασκαράτου.Εις τα ποιήματα του εκαυτηρίασε το καθεστώς της εκμετάλευσης, του μιλιταρισμού και την παπαδοκρατία." Χριστούγεννα\nΣτη φάτνη των χτηνών Χριστός γεννάται χωρίς της Επιστήμης συνδρομή η θεία Φύσις κάνει για μαμμή κι ο δράκος, σαν αρνί, θεός κοιμάται. Αύριον, άντρας, σα ληστής κρεμάται – νέα του κόσμου θέλει οικοδομή. Σταυρό του δίνει ο Νόμος πληρωμή -, πλην άγιο φως στον τάφο του πλανάται. Διάκοι του Βάαλ, δεν είναι δικός σας αυτός της φάτνης ο φτωχός Χριστός, που εκήρυξε για νόμο του τη χάρη. Εσάς τιμή σας μόνη το στιχάρι. Πομπές, θεοπομπές το ιδανικό σας, κι είναι ο Θεός σας, σαν κι εσάς, μιαρός!\nO Mικέλης Άβλιχος άρχισε γρήγορα να γράφει στίχους και να ζει μόνος σαν ασκητής. Παρέμεινε αναρχικός και με τους στίχους του σατίριζε όλα τα κακώς κείμενα της εποχής του. H σάτιρά του, δουλεμένη, άμεση και καυστική, στρεφόταν κατά πάντων των δεινών του λαού.Δεν σκέφθηκε ποτέ να γράψει μια δική του θεωρητική άποψη και του αρκούσε να σατιρίζει το θεομπαίχτη, τον πατριώτη, το φοροεισπράκτορα, το θρησκόληπτο, το δικαστή, τον αστυνομικό, τον κυβερνήτη.\nOι στίχοι του ήταν οργισμένοι και είχαν ένα εντελώς προσωπικό ύφος που τους έκανε να διαφέρουν από τους στίχους των άλλων σατιρικών ποιητών της εποχής του. Συνήθως δεν υπέγραφε τα ποιήματά του με το πραγματικό του όνομα, αλλά χρησιμοποίησε περίπου 30 διαφορετικά ψευδώνυμα, αν και από το 1912-1913 έδωσε αρκετούς ενυπόγραφους με το πραγματικό του όνομα στίχους για δημοσίευση στο περιοδικό “Zιζάνιο”, όπου έκανε και τις τακτικότερες δημοσιεύσεις ποιημάτων του. Εις Δικαστάς Ω σεις, που θέσιν έχετε υψηλή, που κρίνετε του κόσμου τ' αδικήματα, που νεύετε κι ανοίγει η φυλακή ελεύθεροι να κάνετε ατοπήματα,που τη ζωή το χέρι σας κρατεί κάθε πολίτη την τιμή, τα χτήματα, ακούσετε της Μούσας τη φωνή που δε φοβάται φυλακή, προστίματα: Το ζύγι της η Θέμις δε σας δίνει, σαν άχυρο το δίκιο να ζυγίζετε για να 'χετε καιρό για το σεργιάνι. Κι αν δε διψάτε για δικαιοσύνη την πλάστιγγα κάνετε τηγάνι, που μέσα εκεί τον κόσμο να τηγανίζετε.\nΠαρόλα αυτά, το ποιητικό του έργο είναι λιγοστό, αφού μόλις και μετά βίας ξεπερνάει ένα βιβλίο εκατό σελίδων. Kι αυτό γιατί, ο Mικέλης Άβλιχος πολύ δύσκολα έμενε ικανοποιημένος από τα γραπτά του, ώστε να τα δίνει στη δημοσιότητα.\nΠίστευε στην κοινωνική δύναμη της ποίησης και ειδικά της σάτιρας. Ήταν ακέραιος άνθρωπος, με σπάνια συνείδηση, εριστικός και αρκετά μετριόφρονας. Η ποίηση του ακολουθεί την επτανησιακή παράδοση (όπου μάλιστα είναι και οτελευταίος αυτής). Ο λόγος του ήταν επαναστατικός και αντίθετος με το κοινωνικό καθεστώς και τις κυρίαρχες αξίες της εποχής του. Χαρακτηρίζεται αθεϊστής, θεωρητικά αναρχικός και ριζοσπάστης.\nΜέσω των ποιημάτων του, ο Άβλιχος επιγραμματοποιεί κάθε υπόθεση κοινωνικού και πολιτικού περιεχομένου προσδίδοντας άλλοτε σαρκαστικό, άλλοτε ειρωνικό άλλοτε σατιρικό - και όχι μόνο - χαρακτήρα.\nΕίναι εναντίον του πολέμου και του πατριωτισμού σε μια εποχή που οι εθνοτικοί πόλεμοι στα Βαλκάνια διαδέχονται ο ένας τον άλλο.\nΧαρακτηριστική στιγμή της απέχθειας του για τον πόλεμο που του προξενούσε υπέρτατη πίκρα, είναι και το παρακάτω περιστατικό:\n- Το βράδυ της κήρυξης του Βαλκανικού πολέμου το 1912 διαβάστηκε στη Μητρόπολη του Ληξουριού η ευχή της Ιεράς Συνόδου κατά των εχθρών της Ελλάδος. Ο Άβλιχος, έγραψε το παρακάτω ποίημα: Η πρώτη παράκληση το βράδυ με την κήρυξη του πολέμου μας 1912 Η δέ δύναμις της αμαρτίας ο Νόμος. (Παύλος προς Κορινθίους Α' 15-56) Φωτοπεριχυμένη η εκκλησιά, μέσα με φόβο του θεού γυρεύουνε. - Νίκας κατά βαρβάρων να μας δώσει. Κι απ’ όξου κάτι βρώμικα σκυλιά Σκουρδουμπελοκοπώντας σκαρδακεύουνε χωρίς Πατρίδα και Θεό και Γνώση! -Πέστε μου τώρα άνθρωποι λογικοί, μέσα ή απ' όξου είναι η λογική; -Και ενώ από μέσα αντηχάει το Αμήν των σκύλων είναι το Ειρήνη Υμίν; Κι από την αναρχία έχετε τρόμο, Μη μοιάσουμε τα ζώα χωρίς το νόμο;\nΑν και ταξίδευε αρκετά παρέμεινε ο τύπος παραστατικού ανθρώπου που επιθυμεί να ζήσει και να πεθάνει στον τόπο που γεννήθηκε.\nΕίχε ελάχιστους φίλους και στο τέλος πέθανε παραγνωρισμένος.\nΤα περισσότερα ποιήματα του δημοσιεύτηκαν μετά τον θάνατο του και πολλά από αυτά μελοποιήθηκαν. Η διάσωση τους οφείλεται στον Μικέλη Τζανάτο, ο οποίος βοηθούσε τον Άβλιχο στα τελευταία χρόνια της ζωής του. Υπήρξε ωστόσο πολύ φειδωλός στις δημοσιεύσεις και γι' αυτό το σύνολο της δημοσιευμένης ποιητικής του παραγωγής δεν ξεπερνά τις 100 σελίδες. Mέχρι τώρα έχει κυκλοφορήσει ένα μόνο βιβλίο με τα άπαντά του, στο οποίο περιλαμβάνεται ένας κριτικός πρόλογος του Kωστή Παλαμά και μια περισσότερο πλήρης βιογραφία του από τον Eπαμεινώνδα Mάλαινο το οποίο κυκλοφόρησε στην Αθήνα το 1959. Ο μοχθηρός ψευδοφιλόπατρις Το πρόσωπο του εκείνο το γιωμένο Που της καρδιάς του δείχνει τη σκουριά Το γέλιο το κρυφό και λυσσιασμένο Που η δυστηχία των άλλων του γεννά Το φθονερό του μάτι το σβησμένο Που δείχνει βουλιμία για συμφορά Μας εξηγούν γιατ' είναι διψασμένο Τ' αχείλι του και πόλεμο ζητά Διψάει να ιδή στα μούτρα φορεμένους Πατέρες και μανάδες που μισεί Να τους ιδεί στα δάκρυα τους πνιγμένου. Θάναι δροσιά στην έρμη του ψυχή. Για τούτο υπέρ Πατρίδος σκούζει, κράζει Όρνιο, που για κουφάρια αναστενάζει.\n-Παρά την ευψυχία και την ισχυρή του προσωπικότητα, ο Άβλιχος δεν κατόρθωσε να επηρεάσει αποτελεσματικά την επτανησιακή διανόηση της εποχής του, και ενώ, όπως γράφει ο Κορδάτος, στην Αθήνα η ποίησή του εκτιμήθηκε πολύ, η ασφυκτικά ελεγχόμενη από τους πλούσιους και τους παπάδες τοπική κοινωνία τον οδήγησε γρήγορα στην απομόνωση.\n- Πέθανε και τάφηκε στο Ληξούρι τον Νοέμβριο του 1917.\nΌπως χαρακτηριστικά τόνισε στο επικήδειο άρθρο του για τον Άβλιχο ο Κωστής Παλαμάς: «Διεικέτο δυσμενώς προς το υφιστάμενον κοινωνικόν καθεστώς και εμίσει την στρατοκρατίαν και τον πόλεμον». Έμεινε μέχρι τον θάνατό του συνεπής στις αθεϊστικές και αναρχικές θέσεις του και αποχαιρέτησε τους φίλους του με τα εξής τελευταία του λόγια:\n«Μην θρηνείτε, γιατί ο Μικέλης πάει στην ζωή».\nΑπ' όλες τσι εφευρέσες του νού εκείνη για τη μέλλουσα ζωή να σε φυτεύουνε κουκί στη γή κουκί να ξεφυτρώνεις τ' ουρανού και τέχνες κι επιστήμες βάνει κάτου με τη γεωπονία του θανάτου


Μετά τον Νίκο Κοτζιά που ζήτησε να μην είμαστε «μοναχοφάηδες» και ο νυν ΥΠΕΞ, δηλώνει ότι δεν μπορεί να αποκλειστεί η Τουρκία από τα θέματα ενέργειας που αφορούν την Αν. Μεσόγειο επισημαίνοντας, πως «έχει τόσα χιλιόμετρα ακτή στη Μεσόγειο».\nΣτην Αττάλεια αύριο ο Γ. Κατρούγκαλος - Συνάντηση με Μ. Τσαβούσογλου\nΤετάρτη 20 Μαρτίου 2019, 12:49\nΣτην Αττάλεια θα βρίσκεται αύριο, Πέμπτη, ο υπουργός Εξωτερικών, Γιώργος Κατρούγκαλος, προκειμένου να συναντήσει τον Τούρκο ομόλογό του Μεβλούτ Τσαβούσογλου, κατόπιν πρόσκλησης του.\nΓ. Κατρούγκαλος: Δεν σχολιάζω την ανακοίνωση της Τουρκίας με αφορμή το «γκιαούρηδες»\nΤρίτη 19 Μαρτίου 2019, 14:18\nΝα μην απαντήσει στη σημερινή ανακοίνωση του τουρκικού υπουργείου Εξωτερικών, μετά τις δηλώσεις για «γκιαούρηδες» του Ταγίπ Ερντογάν, επέλεξε ο Γιώργος Κατρούγκαλος από την Κύπρο όπου βρίσκεται, τονίζοντας μάλιστα ότι ο σκοπός της ελληνική πλευράς «δεν είναι η κλιμάκωση αλλά η αποκλιμάκωση της έντασης».\nΣυνάντηση Γ. Κατρούγκαλου με Μ. Τσαβούσογλου στις Βρυξέλλες\nΠέμπτη 14 Μαρτίου 2019, 00:46\nΣυνάντηση με τον Τούρκο ομόλογό του είχε ο Έλληνας υπουργός Εξωτερικών Γιώργος Κατρούγκαλος στις Βρυξέλλες, στο περιθώριο της Διάσκεψης ΕΕ-ΟΗΕ για τη Συρία.\n«Η Συμφωνία των Πρεσπών είναι μια πρωτοποριακή συμφωνία - για την οποία πιστεύω ότι το Νόμπελ Ειρήνης θα ήταν μια κατάλληλη αναγνώριση», δηλώνει ο υπουργός Εξωτερικών σε συνέντευξή του στην ηλεκτρονική έκδοση του γερμανικού περιοδικού Der Spiegel.\nΣφοδρή επίθεση κατά του Γιώργου Κατρούγκαλου εξαπολύει η ΝΔ, κατηγορώντας τον ότι ψεύδεται για την ψήφο των Ελλήνων της Μ. Βρετανίας, σε μια προσπάθεια να δικαιολογήσει τα αδικαιολόγητα.\nΓια το Πεκίνο πετάει την Κυριακή ελληνική αντιπροσωπεία με επικεφαλής τον Γ. Κατρούγκαλο. Στα υπουργεία, Εξωτερικών και Ναυτιλίας υπάρχει οργασμός διαδοχικών συναντήσεων και επαφών προκειμένου η ελληνική αντιπροσωπεία να είναι άρτια προετοιμασμένη για σειρά θεμάτων. Γράφει ο Γιώργος Σ. Σκορδίλης.\nΠροαναγγελία εκλογών η κάλυψη των κενών θέσεων της κυβέρνησης\nΠαρασκευή 15 Φεβρουαρίου 2019, 15:00\nΟ... ανασχηματισμός που κατέληξε σε κάλυψη των κενών θέσεων της κυβέρνησης με ολίγον από ΠΑΣΟΚ εκτιμάται πλέον ως άτυπη προκήρυξη πρόωρων εκλογών από τον Αλέξη Τσίπρα, αλλά και ομολογία ήττας. Αποφεύγοντας πιο δομικές αλλαγές επιβεβαίωσε πως ο χρονικός ορίζοντας του Οκτωβρίου έχει απομακρυνθεί, ενώ τα πρόσωπα που επέλεξε δείχνουν το κλίμα ηττοπάθειας καθώς και ότι έχουν τελειώσει οι εναλλακτικές του λύσεις. Γράφει ο Τάσος Ευαγγελίου.\nΤον μίνι ανασχηματισμό για πλήρωση των κενών θέσεων που δημιουργούνται από τις αποχωρήσεις των δύο υφυπουργών – υποψηφίων Δημάρχων καθώς και αυτής του υπουργού Εξωτερικών ανακοίνωσε ο Δημήτρης Τζανακόπουλος. Νέος ΥΠΕΞ ο Γ. Κατρούγκαλος, με αναπληρώτρια υπουργό, με αρμοδιότητα την Ευρωπαϊκή Πολιτική, τη Σία Αναγνωστοπούλου. Στο κυβερνητικό σχήμα οι κ.κ. Θάνος Μωραΐτης και Άγγελος Τόλκας.\nΈνα… πρωτότυπο επιχείρημα «βρήκε» ο αναπληρωτής υπουργός Εξωτερικών προκειμένου να απαντήσει στο ερώτημα γιατί ο ΣΥΡΙΖΑ δεν προχωρά στην αναθεώρηση του άρθρου 16 για την ίδρυση ιδιωτικών πανεπιστημίων.


Biodentine™ ΤΟ ΒΙΒΛΙΟ\nΤο Biodentine™ είναι ένα βιοενεργό και βιοσυμβατό υλικό που χρησιμοποιείται ως μόνιμο υποκατάστατο της οδοντίνης ή ως προσωρινό υποκατάστατο της αδαμαντίνης. Χρησιμοποιείται ευρέως παγκοσμίως από τους κλινικούς οδοντιάτρους λόγω των πολλαπλών χρήσεων του στην καθημερινή οδοντιατρική πράξη.\nΤο πρώτο βιβλίο του είδους του, «Biodentine™: Properties and Clinical Applications» είναι αφιερωμένο στα χαρακτηριστικά του υλικού και στις πολλαπλές εφαρμογές του. Αυτός ο οδηγός, τον οποίο επιμελήθηκε ο διάσημος καθηγητής Imad About, είναι μια πλούσια πηγή πληροφοριών για όλους τους οδοντιάτρους και τους ακαδημαϊκούς, που καλύπτει ερευνητικές μελέτες και πολλές οδοντιατρικές ειδικότητες. Οι κλινικοί οδοντίατροι από όλους τους χώρους θα ανακαλύψουν στις σελίδες του κάτι για να βελτιώσουν τις δεξιότητές τους, είτε στην επανορθωτική οδοντιατρική, την ενδοδοντία την παιδοδοντία, την οδοντιατρική τραυματολογία ή την προσθετική.\nΟ οδηγός παρέχει μια ολοκληρωμένη εικόνα κλινικών εφαρμογών, από τη νεογιλή και μόνιμη οδοντοφυΐα, μέχρι τόσο στη θεραπεία του ζωντανού πολφού όσο και στις ενδοδοντικές θεραπείες. Επιπλέον, μπορείτε να αρχίσετε να εξασκείστε άμεσα σε νέες διαδικασίες, χάρη στις απεικονίσεις και στα κλινικά πρωτόκολλα βήμα προς βήμα που υπάρχουν. Και αν είστε ήδη εξοικειωμένοι με το Biodentine™, αυτός ο οδηγός έχει μια λεπτομερή ενημέρωση σχετικά με τις πιο πρόσφατες χρήσεις του προϊόντος για τη διατήρηση της ζωτικότητας του πολφού σε άμεσες/έμμεσες καλύψεις πολφού, την πολφοτομή και τη θεραπεία της μη αναστρέψιμης πολφίτιδας.\nΜάθετε πώς μπορείτε επίσης να χρησιμοποιήσετε το Biodentine™ για τη θεραπεία νεκρών δοντιών, στην αποκατάσταση διάτρησης, σε χειρουργική ακρορριζίου, ακόμη και στις αναγεννητικές ενδοδοντικές επεμβάσεις.\nΓια να παραλάβετε ηλεκτρονικά το βιβλίο αποστείλατε email info@tsaprazis.gr


Τα 10 καλύτερα ξενοδοχεία κοντά σε: Able Spanish - One Day Lesson\nΤα καλύτερα ξενοδοχεία κοντά σε: Able Spanish - One Day Lesson, Κόρντομπα\nΞενοδοχεία κοντά σε: Able Spanish - One Day Lesson\nAble Spanish - One Day Lesson: Διαβάστε κριτικές\n229 από 1.708 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Able Spanish - One Day Lesson\n0,3 χλμ. από Able Spanish - One Day Lesson\n0,1 χλμ. από Able Spanish - One Day Lesson\n0,7 χλμ. από Able Spanish - One Day Lesson\n0,5 χλμ. από Able Spanish - One Day Lesson\n0,8 χλμ. από Able Spanish - One Day Lesson\n0,9 χλμ. από Able Spanish - One Day Lesson\n1,3 χλμ. από Able Spanish - One Day Lesson\n1,2 χλμ. από Able Spanish - One Day Lesson\n1,1 χλμ. από Able Spanish - One Day Lesson\n1,0 χλμ. από Able Spanish - One Day Lesson\n1,5 χλμ. από Able Spanish - One Day Lesson\n1,4 χλμ. από Able Spanish - One Day Lesson\n1,6 χλμ. από Able Spanish - One Day Lesson\n1,7 χλμ. από Able Spanish - One Day Lesson\n0,2 χλμ. από Able Spanish - One Day Lesson\n0,6 χλμ. από Able Spanish - One Day Lesson


ΤΑΞΙΔΙΑ / ΕΛΛΑΔΑ / Θάσος\nΣτη Βόρεια Ελλάδα, απέναντι από τις ακτές της Ανατολικής Μακεδονίας, βρίσκεται το νησί της Θάσου. Το μήκος των ακτών της φτάνει τα 115 χλμ. και η επιφάνεια του εδάφους της απλώνεται σε 378,84 τετρ. χλμ. Η απόσταση που τη χωρίζει από την Καβάλα είναι 18 ναυτικά μίλια και 6 μίλια από την Κεραμωτή όπου και βρίσκεται και το ομώνυμο πορθμείο. Διοικητικά, η Θάσος υπάγεται στο Νομό της Καβάλας και είναι μια από τις επαρχίες του.\nΤα πεύκα αγγίζουν τις ακροθαλασσιές, ομορφαίνουν τον τόπο, δροσίζουν με τον ίσκιο τους το καλοκαίρι και η ξυλεία τους αποτελεί ένα από τα κύρια εισοδήματα των Θασίων, όπως δε και η εξόρυξη μαρμάρου, ο τουρισμός, το λάδι, οι ελιές, το μέλι κ.ά. Ελιές, πεύκα, πλατάνια, έλατα, φλαμουριές, κέδρα, κρανιές και άλλα ήμερα και άγρια δένδρα καλύπτουν τους μικρούς κάμπους κι ανέρχονται θαρραλέα ως τις κορφές των βουνών. Δικαιολογημένα την ονομάζουν "η Θάσος το πράσινο νησί".\nTo νησί σε όλη του την έκταση έχει θαυμάσιες και πεντακάθαρες αμμουδιές, όπως τη Χρυσή Αμμουδιά στη Σκάλα Παναγιάς, η Χρυσή Ακτή στη Σκάλα Ποταμιάς, τα Κοίνυρα, ο Παράδεισος, η Θημωνιά, η Αλυκή που θεωρείται ως πισίνα του νησιού, η Ψιλή Άμμος, το Αστρίς, η Ακτή του Ποτού, το Πευκάρι, η Ακτή Λιμεναριων μέχρι την Τρυπητή, ο Ατσαπάς στην Σκάλα Μαριών, η Ακτή Καλλιράχης, η Ακτή Σωτήρας, η Ακτή Αλσυλλίου (Δασύλιο) στην Σκάλα Πρίνου, η Σκάλα Ραχωνίου, ο Παχύς, το Παπά Λιμάνι, η Γλυφάδα και στην πόλη της Θάσου η Ακτή Αγίου Βασιλείου και η πλαζ (συνοικισμού) στην ανατολική πλευρά της πόλης. Ακόμη το Νυστέρι και το Γλυκάδι (2-3 χλμ. από Λιμένα). Κάθε ακρογιάλι, έχει δικό του θαυμάσιο φυσικό σκηνικό.\nΤα ήρεμα και καθαρά ακρογιάλια της Θάσου, προσφέρονται για θαλάσσιο σκι και σέρφινγκ και άλλα θαλάσσια σπορ. Επίσης, αποτελεί ιδανικό προορισμό για ψάρεμα καθώς η θάλασσα της Θάσου είναι γεμάτη από διάφορα είδη ψαριών, που είναι και σημάδι της καθαρότητας της.\nΑκόμη και οι ερασιτέχνες ψαράδες δεν δυσκολεύονται να ψαρέψουν, με λίγη τύχη φυσικά, κέφαλους, συναγρίδες, ροφούς, λυθρίνια, αστακούς, μαρίδες, σαφρίδια, χταπόδια, κ.ά. Συχνά παρέες επισκεπτών, ενοικιάζουν βάρκες για ψάρεμα.\nΣημαντική χαρακτηρίζεται η ανάπτυξη του περιπατητικού και ορειβατικού τουρισμού με την αξιοποίηση των παλιών μονοπατιών που συνδέουν τα διάφορα χωριά μεταξύ τους. Έτσι οι περιπατητές, θα έχουν την ευχαρίστηση να περπατήσουν σε δρόμους, που τους αγκαλιάζουν απαράμιλλης ομορφιάς τοπία και να χαρούν τα σπάνια φυσικά σκηνικά τους.\nΣυγκρίνετε τιμές για ξενοδοχεία στη Θάσο:


Πάω στο 1o Νηπι@γωγείο Νέας Φώκαιας: ΠΑΣΧΑΛΙΝΕΣ ΚΑΤΑΣΚΕΥΕΣ: ΒΑΦΟΥΜΕ ΚΟΚΚΙΝΑ ΑΥΓΑ\nΦέτος επιλέξαμε να βάψουμε τα κόκκινα αυγά μας με δύο τρόπους. Σύμφωνα με τον 1ο, τα παιδιά έβαψαν αρχικά τα βρασμένα αυγά τους με λαδοπαστέλ και έφτιαξαν σχέδια επάνω τους.\nΚαλωσορίσαμε στην τάξη μας τα παιδιά του 2ου Νηπιαγωγείου Νέας Φώκαιας για να βάψουμε όλοι μαζί τα αυγά μας. Με την κ. Γεωργία, τη νηπιαγωγό τους, ετοιμάσαμε το τραπέζι εργασίας μας!!!\nΚαι ένα- ένα τα παιδιά βουτούσαν το αυγό τους στο κόκκινο χρώμα.\nΤα αυγά με το λαδοπαστέλ, διατήρησαν τα σχέδια τους και μετά το βούτημα στο χρώμα.\nΣτη συνέχεια το κάθε παιδί έβαψε το 2ο αυγό (που είχε φέρει το καθένα από το σπίτι του).\nΟ 2ος τρόπος με τον οποία βάψαμε το άλλο μας αυγό ήταν με την τεχνική του ντεκουπάζ. Χρησιμοποιήσαμε σχέδια από πασχαλινές χαρτοπετσέτες και ειδική κόλλα ντεκουπάζ. Τα παιδιά με τη δική μας βοήθεια τοποθετούσαν επάνω στο αυγό το σχέδιο που επιθυμούσαν και το κολλούσαν με την κόλλα.\nΑναρτήθηκε από Unknown στις 21:54


41 χρόνια κομμάτια και η λυπητερή Τσίπρα | Athens Voice\n24.07.2015 | 17:54\n41 χρόνια κομμάτια και η λυπητερή Τσίπρα\nΔύο τρία μικρά σχετικά\nΣαρανταενός χρονώ έγινε σήμερα η πικραμένη, που εμείς τη λέμε δημοκρατία και σχεδόν σούμπιτος ο πυροβολημένος καθ’ ημάς οχλοπολτός τη λέει αστική δημοκρατία. Δύο τρία μικρά σχετικά μόνο θα πούμε τώρα.\nΠρώτον, δεν είναι πάντα δεδομένη η δημοκρατία, ιδιαίτερα σε καιρούς ψεκαζμένους, όπου εύκολα ο εθνολαϊκισμός φουσκώνει τα άκρα, όπως σήμερα καλή ώρα. Μην ξεχνάμε ότι σήμερα παραμένουμε ακόμα απολύτως μέσα στη δυναμική ρουφήχτρα ενός καθοδικού σπιράλ βαϊμαρικού τύπου. Αν δεν γίνει κάτι γρήγορα, ο προορισμός που αυτό μας επιφυλάσσει είναι το χάος των ξεσαλωμένων άκρων, η φτώχεια και ο εξευτελισμός μιας πραγματικής ανθρωπιστικής καταστροφής.\nΔεύτερον, πείτε στα παιδιά ότι δεν υπάρχει πια αστική δημοκρατία. Αφού μας τελείωσαν εκείνες οι ηρωικές εποχές, που είχαμε αστούς με ημίψηλα και πούρα στην από πάνω και εργάτες με τραγιάσκες και στριφτά τσιγάρα στην από κάτω. Μόνο δημοκρατία υπάρχει. Ειδικά μετά το 1989 και την κατάρρευση της υποψίας ότι νομοτελειακά θα ερχόταν κάτι καλύτερο μετά από την αστική δημοκρατία, πλέον έχει γίνει σαφές ότι υπάρχει μόνο δημοκρατία σκέτη. Και είναι απέναντι στον ποικιλώνυμο ολοκληρωτισμό.\nΣήμερα, όμως, υπάρχει και ένας ακόμα λόγος που αγνοούν οι υπανάπτυκτοι ιδεοληπτικοί. Στην εποχή της ηλεκτρονικής οικονομίας, ποιοι είναι οι αστοί και ποιοι είναι οι εργάτες; Οκ, ποτέ μα ποτέ δεν θα πάψει να υπάρχει η ταξικότητα (όπως ποτέ δεν υπήρξε και ούτε θα υπάρξει αταξικότητα). Αλλά σίγουρα η σημερινή κοινωνία δεν έχει την παραμικρή στατική σχέση με εκείνο που διαγνώστηκε πριν εκατόν πενήντα χρόνια, σε άλλων διαστάσεων εποχές.\nΕν πάση περιπτώσει, οι σημερινές αναπτυγμένες δυτικές δημοκρατίες (κατ’ εξοχήν ανάμεσά τους οι ευρωπαϊκές δημοκρατίες) είναι αυτό που τόσο μισούν οι κυβερνητικοί όσο και ο κ. Κουτσούμπας. Και τις ονομάζουν καπιταλιστικές χώρες που καταπιέζουν την εργατική τάξη.\nΠοτέ τους, όμως, δεν θα καταφέρουν να σκεφτούν, γιατί άραγε γιατί πολίτες από όλο τον κόσμο θέλουν απεγνωσμένα να πάνε εκεί να ζήσουν; Είναι μαζόχες και θέλουν να πάνε να καταπιεστούν; Ή μήπως, απλώς, αυτές οι χώρες είναι ό, τι καλύτερο έχει εμφανιστεί έως σήμερα στο πλαίσιο του Ανθρώπινου Πολιτισμού; Μάλιστα είναι δημοκρατίες πολιτικά, οικονομικά και κοινωνικά καλύτερες, από κάθε άλλο καθεστώς που βίωσε ως τώρα ο ιστορικός άνθρωπος…\nΑν ο καπιταλισμός είναι η εκμετάλλευση ανθρώπου από άνθρωπο, πλέον είναι κοινός τόπος το παλιό ευφυολόγημα ότι ο υπαρκτός ή ανύπαρκτος σοσιαλισμός υπήρξε το ακριβώς αντίστροφο. Η δε μόνη διαφορά ανάμεσά τους ήταν ότι ο καπιταλισμός συνεχώς βελτιώνεται. Και αφ’ ης στιγμής ενσωμάτωσε συνθετικά τις αξίες του φιλελευθερισμού και του σοσιαλισμού, καθίσταται ολοένα και περισσότερο το καλύτερο έβερ περιβάλλον για πολυδιάστατη ευήμερη ανάπτυξη. Αντίθετα, εκείνος ο θανών σοσιαλισμός ήταν βάρβαρος και καταπιεστικός, όπως κάθε λογής ολοκληρωτισμός.\nΑντιπαρερχόμαστε το γεγονός ότι στην επικράτεια του καθ’ ημάς ισλάμ αυτή μας η ανάλυση θεωρείται παράλογη. Απλώς επικαλούμαστε το γεγονός ότι σε όλο τον πλανήτη εκτός του καθ’ ημάς ισλάμ, είναι κοινός τόπος.\nΑς μην ξεχάσουμε ένα τρίτο στοιχείο της ημέρας. Ότι ήμασταν τυχεροί που βρέθηκε τη συγκεκριμένη στιγμή ο κανονικός Καραμανλής και μας αξίωσε να προσδεθούμε στο μεγάλο ευρωπαϊκό ταξίδι. Επίσης λίγα χρόνια αργότερα τυχεροί ήμασταν που βρέθηκε ο Σημίτης και μας προχώρησε στις μπροστινές θέσεις του τραίνου. Αυτό το ταξίδι ακόμα εξελίσσεται και αν δεν προσέξουμε, με αυστηρότητα απέναντι στον κακό εαυτό μας, μπορεί να βρεθούμε εκτός. Και κάτι τέτοιο θα είναι μοιραίο για τον τόπο.\nΖούμε, τα τελευταία χρόνια, μετά την χρεωκοπία του πελατειακού κράτους που πέτυχε με αυτοθυσία ο Κωστάκης Καραμανλής ο ανωφελής, τη φαυλότητα του αμετανόητου κυρίαρχου πελατειακού εθνολαϊκισμού. Αποκορύφωμά της είναι η σημερινή καταστροφική ακροδεξιά κατρακύλα, που την θεωρούμε «αριστερή».\nΗ λυπητερή Τσίπρα και οι εκλογές\nΛέει ο κ. Τσίπρας: «Αυτός ο εξάμηνος αγώνας που δώσαμε δεν θα πάει χαμένος!». Χαμένος; Ασφαλώς και όχι! Μα ήδη έχει καρπίσει! Προκάλεσε ήδη τόσες καταστροφές! Εκτός από την διεθνή μας ξεφτίλα και ταπείνωση, έφερε και τα 170 δις ζημιές…\nΝαι, αλλά τότε γιατί ο «σοφός λαός», που επικαλείται ο κ. Τσίπρας, εξακολουθεί δημοσκοπικά να τον στηρίζει; Τα έχουμε πει τόσες φορές. Ακόμα δεν έχει βάλει το χέρι στην τσέπη το κορόιδο, ο σοφός λαός, ο «πάντοτ’ ευκολοπίστευτος και πάντα προδομένος». Τώρα που θα αρχίσουν να καταφτάνουν τα μαντάτα για τα χαράτσια της Λυπητερής Τσίπρα και θα κληθούν τα θύματα στα γκισέ, θα γελάσει και το εξαπατημένο παρδαλό γίδι.\nΚι αν κλιμακώνονται διεθνώς τα απαξιωτικά κατά Τσίπρα δημοσιεύματα, εδώ που χαμπάρι ακόμα δεν πήραμε, δεν θα αργήσουμε να νοιώσουμε κι εμείς την ουσία τους. Γράφει η Ελ Παΐς (που πάνω της είχε στηριχτεί η δυναμική κουμπαριά με τους τώρα καταρρέοντες Ποδέμος) τα εξής όμορφα. «Μόνο οι ιστορικοί του μέλλοντος ίσως θα μπορέσουν να καταλάβουν πώς ένας άντρας που ανέβηκε στην εξουσία με ένα τεράστιο ηθικό πλεονέκτημα κατάφερε να διαλέξει τον λάθος δρόμο σε κάθε μα κάθε σταυροδρόμι που συνάντησε. … Ο Τσίπρας απέτυχε, αλλά η αποτυχία του είναι τόσο απόλυτη και αφήνει στο διάβα της τόση οργή, που εγκαινιάζει έτσι μια νέα φάση αβεβαιότητας»...\n«Θανάσιμος κίνδυνος: ληγμένες ουσίες και εκλογές» λέγαμε προχτές, εξηγώντας πόσο καταστροφικές θα ήταν τώρα οι υπερπρόωρες εκλογές. Αλλά τώρα φαίνεται ότι ο επικοινωνισμός του απελπισμένου κ. Τσίπρα, θα επιδιώξει να δημιουργήσει επικοινωνιακές φούσκες, που θα αιτιολογήσουν εκλογές απεμπλοκής.\nΟ μακράν χειρότερος και καταστροφικότερος πρωθυπουργός της Μεταπολίτευσης, τελικά φαίνεται πως θα επιδιώξει να στήσει το αναγκαίο σκηνικό και να καταφύγει στις διαλυτικές εκλογές. Ας μην τον αφήσουμε, άλλη μια φορά να τις προκαλέσει. Πέρσι μας έσυρε για ίδιον όφελος (για να μην προλάβουν να φανούν τα μικρά έστω αναπτυξιακά ευεργετήματα του κουτσουρεμένου μνημονίου) και εις βάρος του τόπου, με τις ανυπολόγιστες ζημιές που τρώμε τώρα.\nΑυτή τη φορά θα τις επιδιώξει άμεσα, με αφορμή τάχα τους διαφωνούντες, για να προλάβει να μην χάσει τον οχλοπολτό. Να μην του επιτρέψει να πάρει χαμπάρι, τι ακριβώς τον περιμένει, τότε που θα οδηγηθεί στα γκισέ και θα εξοργιστεί για τα επερχόμενα απίστευτα οδυνηρά χαράτσια που δεν έχει ξαναζήσει…\nΤώρα, που γυρίζει, λοιπόν, τώρα που ακόμα τσιμπάμε στις πιπεριές του. Τώρα που μας λέει ότι μάτωσε το κεφάλι του, αλλά ράγισε και ο τοίχος… Δεν λέει, βέβαια, ότι το δικό μας κεφάλι μάτωσε και όχι το δικό του. Ούτε λέει και ότι το ράγισμα ήταν από τη δική μας μεριά και αποτελεί μέρος του λογαριασμού, της Λυπητερής Τσίπρα, που θα κληθούμε εμείς να πληρώσουμε… Ενώ από τη μεριά των δανειστών ουδέν ράγισμα σημειώθηκε… Και γελάει ο κόζμος που μιλάει για Πύρρεια Νίκη των δανειστών, που δεν κατάλαβαν γρι…\nΥ.Γ. 1 Περισσότερο ακροδεξιό αντιμνημονιακό αδιέξοδο\nΌταν έχεις καταστεί ανυπόληπτος από την ίδια σου την αντιφατική πρακτική, τι κάνει νιάου νιάου, που τη μια ψηφίζεις όχι και την άλλη λες ναι για το ίδιο ακριβώς πράμα;… Ο κ. Βαρουφάκης, όσο κι αν τώρα ευλόγως εγκαταλείπεται από την κυβέρνηση, είναι γέννημά της και οι ιστορικές καταστροφές που προκάλεσε ποτέ δεν θα ξεκολλήσουν από πάνω της. Θα την λερώνουν εσαεί, φυσικά και τον μεγάλο της μάγιστρο, τον κ. Τσίπρα προσωπικά…\nΘέλουμε να πάψουμε να αναφερόμαστε στον ακροδεξιό χαρακτήρα του πυρήνα της αντιμνημονιακής ρητορικής ολόκληρου του Ανεξυριζαυγιτισμού, αλλά δεν μας αφήνουνε να αγιάσουμε τα παιδιά τα «αριστερά»… Ο κυρ Βαρουφάκης που και πέραν της Βουλής αυτοακυρώνεται με τα αλληλοαναιρούμενα όχι του και ναι του, είπε ότι το κύριο πρόβλημα κατά της ελληνικής κυβέρνησης και της χώρας είναι «ο μισανθρωπισμός». Του Σώυμπλε; Ή όλων των κακών Γερμανών, καλέ;…\nΠοιος αριστερός μπορεί να δεχτεί ότι τέτοια ρατσιστικά κριτήρια είναι αριστερά (όπως συστηματικά επαναλαμβάνουμε εσχάτως); Εκτός από γελοίο να βάζεις στην πολιτική τέτοιους όρους για να περιγράψεις διεθνή και εθνικά γεγονότα, είναι χυδαία ακροδεξιό. Τι δεν καταλαβαίνεις, κακομοίρη «αριστερέ» μ’;…\nΕν τω μεταξύ, το μέρος αυτού του ακροδεξιού μπλοκ που υπέκυψε στην αναγκαιότητα του ΝΑΙ (στο Τσιπνημόνιο), βολεύτηκε με το χρύσωμα του χαπιού. Και θεωρεί ότι δήθεν το ΝΑΙ μπορεί να είναι «μνημονιακό» (που τώρα αυτό δεν το θεωρούμε μείζον). Αλλά είναι και ένα ΟΧΙ στον Σώυμπλε, ο οποίος στα ξενοφοβικά ακροδεξιά ένστικτα του οχλοπολτού είναι το ΜΕΙΖΟΝ ΚΑΚΟ… Νόστιμο δεν είναι το εύρημα για να καταπιούν την κωλοτούμπα τα πονεμένα πολιτικά ανθρωπάκια;…\nΥ.Γ. 2 Η ακυβερνησία των μουζίκων συνεχίζεται\nΟ κ. Τσίπρας εσωστρέφεται από τον πανικό της πίεσης Λαφαζάνη, Ζωής και Γιάνη. Και αντί να στραφεί επιθετικά στην ευρεία ευρωπαϊκή πολιτική στήριξη που διαθέτει έσωθεν και έξωθεν, δεν παραδέχεται ότι τώρα είναι κι αυτός ένας γερμανοτσολιάς με τα ούλα του. Περιχαρακώνεται πάντα στον μικρόκοσμο του καταστροφικού εύπεπτου αντιμνημονιακού ψευδοδόγματος.\nΕίπε στη Σία Κοσιώνη ο πολύς κ. Ν. Βούτσης. «Δεν θέλουμε να έχουμε καμία σχέση με τα μνημονιακά κόμματα, ΝΔ, ΠΑΣΟΚ, ΠΟΤΑΜΙ». Αλλά όταν του λέει η δημοσιογράφος ότι πλέον και η κυβέρνηση έχει προσχωρήσει στο μνημονιακό μπλοκ, εκείνος έγραψε ως εξής. «Ναι, αλλά εμείς δεν είμαστε μνημονιακής λογικής!». Θεούλης ο κ. Βούτσης, ου μην και κάτι παραπάνω: Ημίθεος!\nΕίναι ολίγον γελοία η αντίφαση, δεν βρίσκετε; Να επιμένει ο μνημονιακός πλέον Τσίπρας να διατηρεί τον ανυπόληπτο αντιμνημονιακό συγκυβερνητικό του εταίρο (που προκειμένου να διασωθεί στην εξουσία, έγινε και αυτός μνημονιακός) αφ’ ενός. Και αφ’ ετέρου, να αρνείται να συνεργαστεί με τους άλλους «μνημονιακούς»… Άλλως ειπείν, τώρα, που έγινε και αυτός γερμανοτσολιάς, γιατί δεν κάνει παρέα τους παλιότερους γερμανοτσολιάδες;…\nΈτσι περιορίζει τις επιλογές στελεχών για την κυβέρνησή του στην ηγεσία του ακροδεξιού αντιμνημονιακού οχλοπολτού της εσχάτης υποστάθμης. Αυτό το προσωπικό τον προώθησε μεν ως εδώ με αβίαστο χαλαρό καλπασμό, αλλά τώρα, που είναι η ώρα της αναγκαίας πράξης, οδηγεί σε αδιέξοδο και σε γενική διάλυση τον ήδη γονατισμένο τόπο.\nΥπό το κράτος του δόγματος κάτω οι κακοί τοκογλύφοι και τα τσιράκια τους, διώξαμε και όλους τους τεχνοκράτες και αναδείξαμε τους ξελιγωμένους μουζίκους. Δεν απορούμε, λοιπόν, που η χώρα διαλύεται και συντελείται ζημιά απίστευτα πολλών δεκάδων δις μέσα σε ελάχιστους πρώτη φορά αριστερούς μήνες. Ενώ δεν υπάρχει ομάδα με στιβαρά χέρια, που θα μας οδηγήσει έξω από το λάκκο… Τράτζικ.\nΥ.Γ. 3 Ο βαλκανικός καλβινισμός της ακατανόμαστης\nΠολλοί έλεγαν προχτές ότι έχει κάποια δίκια στην ουσία της κουβέντας της η λεγόμενη πτβ, ας πούμε στο ότι δεν ήταν επαρκής ο χρόνος συζήτησης ενός τόσο σοβαρού νομοσχεδίου. Βέβαια δεν αναρωτήθηκε, γιατί συνέβη κάτι τέτοιο. Και αυτό είναι έσχατης υποστάθμης λαϊκισμός. Και η καλβινιστική τυπολατρία της ελέγχεται.\nΌταν ο κόσμος χάνεται εξ αιτίας μάλιστα μιας βλακώδους πολιτικής, στην οποία εσύ προσωπικά έχεις τα μάλα εισφέρει με τα ιδεοληπτικά κολλήματά σου, παρέλκει να μένεις κολλημένη στον τύπο. Και να κάνεις πως δεν βλέπεις την ουσία του χαμού του κόσμου, την ώρα που πνίγεται ο τόπος από την έλλειψη ρευστότητας, εξ αιτίας μας και όχι εξ αιτίας των «λεγόμενων εταίρων»…\nΗ θεσμική δυσαρμονία ως χορηγός του ρήγματος είναι ένα πρόβλημα για τον κ. Τσίπρα, ένα βαρύ πολιτικό όνειδος. Ο «λόγος καταπέλτης» της λεγόμενης πτβ στο ανεξυριζαυγιτιζμένο πνεύμα έρχονται οι οικονομικοί δολοφόνοι να μας βατέψουν, αγνοεί ότι είμαστε στο και πέντε μιας καταστροφής.\nΑδυνατεί να συλλάβει ότι οι εταίροι μάς εκλιπαρούν, έστω και τώρα, να κάνουμε μια ξεπετέ αποδοχή βοήθειας, ψηφίζοντας φαστ τρακ συμφωνίες περσινές, ήδη ενδελεχώς επεξεργασμένες. Στόχος είναι να εγκριθεί κάποια ρευστότητα, για να αποτρέψει ανθρωπιστικού τύπου καταστροφές, που προκάλεσε η αβελτηρία της κυβέρνησης αυτές τις τρομακτικές βδομάδες της βιβλικής καταστροφής δεκάδων δις…\nΚαι είναι (λέει η λεγόμενη πτβ) «κακόπιστοι οι αντισυμβαλλόμενοι» (εταίροι μας)… Και «η ευθύνη και η κακοπιστία των εγείρει θέμα ακύρωσης των μνημονίων και διαγραφής του χρέους». Μιλάμε για μεγάλο νούμερο στην βαθμολόγηση της αγνοίας της κυρίας Προέδρου. Το απόλυτο γλέντι. Και μην ξεχνάμε ότι η λεγόμενη είναι γέννημα και συνδημιουργός του κυρίαρχου ψεκαζμένου περιβάλλοντος τύπου Σώρρας και υδατάνθρακες.\nΕίναι και αγωγός του επονείδιστου πνεύματος «Και οι 300 προδότες ξέρουν ότι έχουμε 353 τρις στην παγκόσμια Τράπεζα και μας πούλησαν στους τοκογλύφους» . Κάτι τέτοιες επα(απε)χθείς πιπεριές τις ρουφάει τόσο πολύ ο αντιμνημονιακός οχλοπολτός… Και πιστεύει ότι ένα τρις είναι κάτι που εύκολα το βρίσκεις, σαν τα περιττώματα σκύλων από τα οποία βρίθουν οι τσιφτετελληνικοί δρόμοι…\nΑς εξομολογηθούμε εδώ ότι έχουμε αρνηθεί να εγγραφούμε στην σοβαρή διαδικτυακή ομάδα με τίτλο «Πρόταση μομφής στην ΠτΒ». Όχι γιατί διαφωνούμε με την αναγκαιότητα να εγκαταλείψει άμεσα το θεσμό, που λερώνει με την πολιτική της συμπεριφορά. Αλλά γιατί αυτό θα πρέπει, αφού ταπεινωθεί ο ίδιος ο κ. Τσίπρας, μόνος του να το μεθοδεύσει.\nΚαι επειδή αυτός αδυνατεί να το κάνει για πολλούς γνωστούς λόγους, ας τον αφήσουμε να του κατατρώγει η λεγόμενη πτβ τα συκώτια, σαν το κακό το βούλτουρο που αχόρταγα επιτίθεται στο μαλακό του υπογάστριο. Όλες του οι αμαρτίες, κάθε μια ένα όνειδος ξεχωριστό, ας τον φθείρουν.\nΠαναγιώτης, Γιάνης, Ζωή και όλα τα λοιπά παιδιά, συναποτελούν το καρακατσουλιό, το ενιαίο όνειδος της δικής του επιλογής. Αυτής που μας κατέστρεψε ήδη και που έχει ακόμα κότσια να μας πάει έτι περαιτέρω στα βαθύτερα…


Μια μέρα μόνο, της Gayle Forman | τοβιβλίο.net\nΜια μέρα μόνο, της Gayle Forman\nGayle Forman | Εκδόσεις ΨΥΧΟΓΙΟΣ | Μια μέρα μόνο | Πάνος Τουρλής\nΈνα υπέροχο και τρυφερό βιβλίο, που δεν μπορώ να το χαρακτηρίσω αποκλειστικά "εφηβικό" γιατί τα νοήματά του, η ερωτική ιστορία του, τα αισθήματα που ξεχύνονται από τις σελίδες κάλλιστα μπορούν να αποδοθούν και σε βιβλίο για ενηλίκους. Ειλικρινά είναι από τα καλύτερα βιβλία που έχω διαβάσει. Πολυεπίπεδο, πλούσιο σε συναισθήματα, γεμάτο έννοιες όπως φιλία, έρωτας, αγάπη, μητρική υπερ-προστατευτικότητα, αποτυχία, προσωπικές φιλοδοξίες κλπ. Ένα βιβλίο που διασχίζει όλη την Ευρώπη με αφορμή μια μέρα μόνο! Από τους πιο έξυπνους χειρισμούς πλοκής που έχω διαβάσει, ένα βιβλίο που δεν καταντά άρλεκιν, ούτε "ροζ", ούτε τίποτα παρεμφερές.\nΗ Άλισον ζει με τους γονείς της στην Αμερική σε μια βολική, τακτοποιημένη ζωή. Η μητέρα της της προγραμματίζει κάθε δευτερόλεπτο του ελεύθερου χρόνου και τη δρομολογεί να σπουδάσει ιατρική. Η Άλισον νιώθει ότι όλο αυτό είναι λάθος αλλά ούτε να εντοπίσει τι είναι λάθος μπορεί, ούτε να αντιδράσει είναι σε θέση. Όταν επιτέλους μπαίνει στο πανεπιστήμιο, οι γονείς της της χαρίζουν ένα ταξίδι στην Ευρώπη. Κι αυτό είναι η αρχή της νέας Άλισον! Ταξιδεύει με την κολλητή της σε πολλές πρωτεύουσες της Ευρώπης με τελικό προορισμό την Αγγλία και το Στράτφορντ-Απόν-Έιβον, τη γενέτειρα του Σαίξπηρ. Εκεί η Άλισον συναντά τον Βίλεμ, έναν περιπλανώμενο ηθοποιό και γοητεύεται από την παράσταση που συμμετέχει, τη Δωδεκάτη νύχτα αλλά και από τον ίδιο! Η γοητεία του είναι τέτοια που αυθόρμητα το σκάει μαζί του για μια νύχτα στο Παρίσι! Εκεί η κοπέλα ζει τις πιο όμορφες, ρομαντικές και γοητευτικές στιγμές της ζωής της, ώσπου φτάνει το πρωί και ο Βίλεμ, στον οποίο έχει δοθεί σωματικά και ψυχικά, έχει εξαφανιστεί! Η Άλισον καταρρακώνεται και επιστρέφει σπίτι με πεσμένα φτερά.\nΤο βιβλίο είναι τόσο καλογραμμένο, τόσο πυκνό και μεστό που απογοητεύτηκα όταν έμαθα ότι έχει και συνέχεια, την οποία ορκίστηκα να μη διαβάσω ποτέ γιατί δε θέλω να μάθω το μετά της ιστορίας! Με έκπληξη όμως διαπίστωσα, ψάχνοντας στο site της συγγραφέως, ότι στο δεύτερο βιβλίο η συγγραφέας περιγράφει τις περιπέτειες του Βίλεμ όσο καιρό τον έψαχνε η Άλισον. Το βρήκα αρκετά έξυπνο, οπότε ανυπομονώ να διαβάσω και αυτό!


Στο -3 η Άχνα, στραβοπάτησε ο Οθέλλος, «διπλό» ο Άρης! | Goal News Cy\nΚυπριακό Πρωτάθλημα ΠοδοσφαίρουΒ' ΚΑΤΗΓΟΡΙΑΣτο -3 η Άχνα, στραβοπάτησε ο Οθέλλος, «διπλό» ο Άρης!\nΣτο -3 η Άχνα, στραβοπάτησε ο Οθέλλος, «διπλό» ο Άρης!\nΜε έξι αναμετρήσεις ολοκληρώθηκε η 16η αγωνιστική του πρωταθλήματος Β’ Κατηγορίας. Η αυλαία άνοιξε την Παρασκευή με τους αγώνες Ακρίτας Χλώρακας-Ολυμπιακός 1-4 και ΘΟΪ Λακατάμιας-Καρμιώτισσα Πολεμιδιών 2-1.\nΟ Εθνικός Άχνας νίκησε εκτός έδρας το Διγενή Ορόκλινης με 3-1. Τα τέρματα πέτυχαν οι Πιντσέλι (2) και Ανδρέας Ηλία. Για τους γηπεδούχους μείωσε ο Νικόλας Πιτσιλλίδης στο 75ο λεπτό.\nΜε τη νίκη του ο Εθνικός βρίσκεται στη δεύτερη θέση με 33 βαθμούς, τρεις λιγότερους από τον πρωτοπόρο Ολυμπιακό. Στους 31 βαθμούς είναι ο Οθέλλος Αθηαίνου και στους 30 ο Άρης.\nΜΕΑΠ – Αναγέννηση Δερύνειας 0-2 (2′ Ευσταθίου, 61′ Ράνος)\nΑΕΖ – Ομόνοια Αραδίππου 2-1 (47′ Σίντνεϊ / 79′ πεν. Γκονσάλες, 84′ Χρίστου)\nΔιγενής Ορόκλινης – Εθνικός Άχνας 1-3 (75′ Πιτσιλλίδης / 5′, 62′ πεν. Πινσέλι, 54′ Α. Ηλία)\nΠΑΕΕΚ – ΑΣΙΛ 1-3 (76′ Νάντο / 6′ Μπρατσιάνι, 40′ πεν., 70′ Κωμοδίκης)\nΑγία Νάπα – Οθέλλος Αθηαίνου 1-1 (20′ Ρόου / 65′ Tσίτας)\nΟνήσιλλος Σωτήρας – Άρης 0-1 (80′ πεν. Τόρες)\nΑκρίτας – Ολυμπιακός 1-4 (9′ Mιχαήλ / 7′ Α. Κωνσταντίνου, 12′ πεν., 25′ Βιέιρα, 16′ Ράμος)\nΘΟΪ Λακατάμιας – Καρμιώτισσα 2-1 (28′, 38′ Αλωνεύτης / 26′ πεν. Πάντος)